Anexa la OMIPE nr. \_\_\_\_\_

**GHIDUL SOLICITANTULUI**

**Digitalizarea sectorului culturii scrise prin creșterea volumului de carte realizat în format electronic și mobilizarea de noi audiențe prin utilizarea instrumentelor digitale**

**Program: Creștere Inteligentă, Digitalizare și Instrumente Financiare 2021-2027**

**Prioritate: P3** **Transformarea digitală și furnizarea de servicii îmbunătățite în sectorul cultural**

**Obiectiv specific: RSO4.6. Creșterea rolului culturii și al turismului durabil în dezvoltarea economică, incluziunea socială și inovarea socială**

**Acțiunea 3.1:** **Creșterea rolului culturii în societate prin valorificarea avantajelor digitalizării**

**Măsura 3: Creșterea consumului de carte și mobilizarea de noi audiențe prin utilizarea instrumentelor digitale**

**Apel de proiecte: 1**

**CUPRINS**

[1. PREAMBUL, ABREVIERI ȘI GLOSAR 4](#_Toc164082299)

[*1.1.* *Preambul* 4](#_Toc164082300)

[*1.2.* *Abrevieri* 4](#_Toc164082301)

[*1.3.* *Glosar* 5](#_Toc164082302)

[2. ELEMENTE DE CONTEXT 8](#_Toc164082303)

[*2.1.* *Informații generale Program* 8](#_Toc164082304)

[*2.2.* *Prioritatea/Fond/Obiectiv de politică/Obiectiv specific* 9](#_Toc164082305)

[*2.3.* *Reglementări europene și naționale, cadrul strategic, documente programatice aplicabile* 9](#_Toc164082306)

[3. ASPECTE SPECIFICE APELULUI DE PROIECTE 11](#_Toc164082307)

[*3.1.* *Tipul de apel* 11](#_Toc164082308)

[*3.2.* *Forma de sprijin* 11](#_Toc164082309)

[*3.3.* *Bugetul alocat apelului de proiecte* 11](#_Toc164082310)

[*3.4.* *Rata de cofinanțare* 11](#_Toc164082311)

[*3.5.* *Zona/zonele geografică(e) vizată(e) de apelul de proiecte* 12](#_Toc164082312)

[*3.6.* *Acțiuni sprijinite în cadrul apelului* 12](#_Toc164082313)

[*3.7.* *Grup țintă vizat de apelul de proiecte* 12](#_Toc164082314)

[*3.8.* *Indicatori* 13](#_Toc164082315)

[*3.9.* *Rezultatele așteptate* 14](#_Toc164082316)

[*3.10.* *Operațiune de importanță strategică* 14](#_Toc164082317)

[*3.11.* *Investiții teritoriale integrate* 14](#_Toc164082318)

[*3.12.* *Dezvoltare locală plasată sub responsabilitatea comunității* 14](#_Toc164082319)

[*3.13.* *Reguli privind ajutorul de stat* 15](#_Toc164082320)

[*3.14.* *Reguli privind instrumentele financiare* 15](#_Toc164082321)

[*3.15.* *Acțiuni interregionale, transfrontaliere și transnaționale* 15](#_Toc164082322)

[*3.16.* *Principii orizontale* 15](#_Toc164082323)

[*3.17.* *Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice* 15](#_Toc164082324)

[*3.18.* *Caracterul durabil al proiectului* 16](#_Toc164082325)

[*3.19.* *Acțiuni menite să garanteze egalitatea de șanse, de gen, incluziunea și nediscriminarea* 16](#_Toc164082326)

[*3.20.* *Teme secundare* 17](#_Toc164082327)

[*3.21.* *Informarea și vizibilitatea sprijinului din fonduri* 17](#_Toc164082328)

[4. INFORMAȚII ADMINISTRATIVE DESPRE APELUL DE PROIECTE 18](#_Toc164082329)

[*4.1.* *Data deschiderii apelului de proiecte* 18](#_Toc164082330)

[*4.2.* *Perioada de pregătire a proiectelor* 18](#_Toc164082331)

[*4.3.* *Perioada de depunere a proiectelor* 18](#_Toc164082332)

[*4.4.* *Modalitatea de depunere a proiectelor* 18](#_Toc164082333)

[5. CONDIȚII DE ELIGIBILITATE 19](#_Toc164082334)

[*5.1.* *Eligibilitatea solicitanților și partenerilor* 19](#_Toc164082335)

[*5.2.* *Eligibilitatea activităților* 21](#_Toc164082336)

[*5.3.* *Eligibilitatea cheltuielilor* 22](#_Toc164082337)

[*5.4.* *Valoarea minimă și maximă eligibilă/nerambursabilă a unui proiect* 27](#_Toc164082338)

[*5.5.* *Cuantumul cofinanțării acordate* 28](#_Toc164082339)

[*5.6.* *Durata proiectului* 28](#_Toc164082340)

[*5.7.* *Alte cerințe de eligibilitate a proiectului* 28](#_Toc164082341)

[6. INDICATORI DE ETAPĂ 28](#_Toc164082342)

[7. COMPLETAREA ȘI DEPUNEREA CERERILOR DE FINANȚARE 29](#_Toc164082343)

[*7.1.* *Completarea formularului cererii* 29](#_Toc164082344)

[*7.2.* *Limba utilizată în completarea cererii de finanțare* 29](#_Toc164082345)

[*7.3.* *Metodologia de justificare și detaliere a bugetului cererii de finanțare* 29](#_Toc164082346)

[*7.4.* *Anexe și documente obligatorii la depunerea cererii* 30](#_Toc164082347)

[*7.5.* *Aspecte administrative privind depunerea cererii de finanțare* 31](#_Toc164082348)

[*7.6.* *Anexele și documente obligatorii la momentul contractării* 31](#_Toc164082349)

[*7.7.* *Renunțarea la cererea de finanțare* 32](#_Toc164082350)

[8. PROCESUL DE EVALUARE, SELECȚIE ȘI CONTRACTARE A PROIECTELOR 32](#_Toc164082351)

[*8.1.* *Principalele etape ale procesului de evaluare, selecție și contractare* 32](#_Toc164082352)

[*8.2.* *Conformitate administrativă – DECLARAȚIA UNICĂ* 33](#_Toc164082353)

[*8.3.* *Etapa de evaluare preliminară – dacă este cazul (specific pentru intervențiile FSE+)* 34](#_Toc164082354)

[*8.4.* *Evaluarea tehnică și financiară. Criterii de evaluare tehnică și financiară* 34](#_Toc164082355)

[*8.5.* *Aplicarea pragului de calitate* 35](#_Toc164082356)

[*8.6.* *Aplicarea pragului de excelență* 35](#_Toc164082357)

[*8.7.* *Notificarea rezultatului evaluării tehnice și financiare.* 35](#_Toc164082358)

[*8.8.* *Contestații* 35](#_Toc164082359)

[*8.9.* *Contractarea proiectelor* 36](#_Toc164082360)

[9. ASPECTE PRIVIND CONFLICTUL DE INTERESE 39](#_Toc164082361)

[10. ASPECTE PRIVIND PRELUCRAREA DATELOR CU CARACTER PERSONAL 39](#_Toc164082362)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 39](#_Toc164082363)

[*11.1. Rapoartele de progres* 40](#_Toc164082364)

[*11.2. Vizitele de monitorizare* 40](#_Toc164082365)

[*11.3. Mecanismul specific indicatorilor de etapă. Planul de monitorizare* 40](#_Toc164082366)

[12. ASPECTE PRIVIND MANAGEMENTUL FINANCIAR 41](#_Toc164082367)

[*12.1. Mecanismul cererilor de prefinanțare* 41](#_Toc164082368)

[*12.2. Mecanismul cererilor de plată* 41](#_Toc164082369)

[*12.3. Mecanismul cererilor de rambursare* 42](#_Toc164082370)

[*12.4. Graficul cererilor de prefinanțare/plată/rambursare* 42](#_Toc164082371)

[*12.5. Vizitele la fața locului* 42](#_Toc164082372)

[13. MODIFICAREA GHIDULUI SOLICITANTULUI 43](#_Toc164082373)

[*13.1. Aspectele care pot face obiectul modificărilor prevederilor ghidului solicitantului* 43](#_Toc164082374)

[*13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)* 43](#_Toc164082375)

[14. ANEXE 43](#_Toc164082376)

# PREAMBUL, ABREVIERI ȘI GLOSAR

## *Preambul*

|  |
| --- |
| Acest document furnizează informaţiile necesare în vederea accesării finanțării pentru apelul de proiecte nr. 1, Acțiunea 3.1 - Creșterea rolului culturii în societate prin valorificarea avantajelor digitalizării - **Măsura 3: Creșterea consumului de carte și mobilizarea de noi audiențe prin utilizarea instrumentelor digitale**, Programul Creștere Inteligentă, Digitalizare și Instrumente Financiare (PoCIDIF), cu respectarea legislației în vigoare.  Acest document nu are valoare de act normativ şi nu exonerează solicitanţii de obligația respectării legislaţiei în vigoare la nivel naţional şi european. În caz de contradicție între prevederile prezentului ghid al solicitantului și prevederile legislației în vigoare, acestea din urmă prevalează.  Aspectele cuprinse în acest document, ce derivă din conținutul Programului Creștere Inteligentă, Digitalizare și Instrumente Financiare (PoCIDIF) și modul său de implementare, vor fi interpretate exclusiv de către Autoritatea de Management pentru PoCIDIF (AM PoCIDIF), cu respectarea legislației în vigoare.  Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document și anexele aferente acestuia, precum și toate prevederile din PoCIDIF și să vă asigurați că ați înțeles toate aspectele legate de specificul intervențiilor finanțate din acest program.  Vă recomandăm ca, până la data limită de depunere a cererilor de finanțare în cadrul prezentului apel, să consultați periodic pagina de internet a PoCIDIF <https://mfe.gov.ro/pcidif-21-27/> pentru a urmări eventualele modificări ale condițiilor de finanțare, precum și alte orientări/comunicări/clarificări pentru accesarea fondurilor în cadrul PoCIDIF.  Identificarea unor aspecte care pot îmbunătăți procesul de evaluare și selecție poate determina solicitări de documente suplimentare din partea AM PoCIDIF, solicitări la care potențialii beneficiari au obligația de a răspunde.  Termenele din cadrul prezentului ghid pot fi suspendate de către AM PoCIDIF în cazul în care, pe parcursul procesului de evaluare și selecție, apar probleme de legalitate, regularitate, conformitate care să afecteze procesul. |

## *Abrevieri*

|  |
| --- |
| AM – Autoritatea de Management  BS - Buget de stat  CDI - Cercetare, Dezvoltare și Inovare  CE/COM – Comisia Europeană  CF – Cerere de finanțare  CM - Comitet de Monitorizare  DNSH - Principiul de „a nu prejudicia în mod semnificativ”  ETF - Evaluarea tehnică și financiară  FEDR – Fondul european de dezvoltare regională  HG - Hotărâre de guvern  IMM - Întreprinderi Mici şi Mijlocii  LDR - Regiuni mai puțin dezvoltate  MDR - Regiuni mai dezvoltate  MIPE - Ministerul Investițiilor și Proiectelor Europene  MySMIS2021/SMIS2021+ - Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe și care acoperă întregul ciclu de viață al unui proiect finanțat.  OUG - Ordonanță de urgență a Guvernului  PoCIDIF - Programul Creștere Inteligentă, Digitalizare și Instrumente Financiare  TVA - Taxa pe valoare adăugată |

## *Glosar*

|  |
| --- |
| În sensul prezentului Ghid, următorii termeni se folosesc cu următoarele înțelesuri:  **Activitate de bază** reprezintă **a**ctivitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management, în etapa de contractare, la momentul întocmirii planului de monitorizare a proiectului și care trebuie să respecte următoarele condiții cumulative:  (i) are legătură directă cu obiectul proiectului pentru care se acordă finanțarea și contribuie în mod direct şi semnificativ la realizarea obiectivelor și la obținerea rezultatelor acestuia;  (ii) se regăsește în cererea de finanțare sub forma activităților eligibile obligatorii specificate în Ghidul solicitantului;  (iii) nu face parte din activitățile conexe, așa cum sunt acestea definite în Ghidul solicitantului;  (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului.(OUG nr. 23/2023, art. 2, alin. (3), litera a).  **Activitate economică** reprezintă orice activitate care constă în furnizarea de bunuri, /produse, sau prestarea de servicii și sau proiectarea și/sau execuția de lucrări pe o piață.  **Activele fixe** sunt acele active deținute de către agenții economici și/sau de către instituțiile publice în scopul utilizării lor pe termen lung. Activele fixe includ activele fixe corporale și necorporale. Active fixe corporale - active fixe care îndeplinesc cumulativ două condiții: au valoarea de intrare mai mare decât limita stabilită prin legislația incidentă în vigoare (2500 lei la data aprobării ghidului) și durata normală de utilizare mai mare de un an; ele pot fi terenuri, clădiri și instalații, utilaje și echipamente; Active fixe necorporale - active fixe fără substanță fizică, care se utilizează pe o perioadă mai mare de un an; ele pot fi brevete, licențe, mărci comerciale, programe informatice, soluții și aplicații informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii.  **Ajutor de minimis** - ajutor acordat în conformitate cu prevederile Regulamentului (UE) nr. 2023/2831 AL COMISIEI din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.  **Apel de proiecte** reprezintă invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului.(OUG nr. 23/2023, art. 2, alin. (3), litera b).  **Autoritatea de Management pentru Programul Creștere Inteligentă, Digitalizare și Instrumente Financiare 2021-2027 (AM PoCIDIF),** structura responsabilă de gestionarea și implementarea PoCIDIF și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare, denumit în continuare Regulamentul (UE) 2021/1060.  **Beneficiari** - operatorii din sectorul culturii scrise (edituri) cu statut de microîntreprinderi, întreprinderile mici și mijlocii (denumite în continuare IMM–uri) care primesc ajutorul de minimis prin intermediul grantului, prin încheierea unui contract de finanțare cu administratorul Schemei, respectiv cu MIPE, prin AM PoCIDIF.  **Catalogul online** este o aplicație/modul web online dedicată unui public țintă sau publicului larg pentru a putea avea acces în timp real la anumite informații înregistrate progresiv**.**  **Cererea de finanțare** reprezintă documentul standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect, însoțit de anexe și documentele specificate în Ghidul solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul solicitantului și care sunt cuprinse în sistemul informatic MySMIS2021/SMIS2021+.(OUG nr.23/2023, art. 2, alin. (3), litera d)  **Challenge online** – un instrument de atragere a audienței care presupune postarea unui conținut viral pe net despre persoane care fac o anumită activitate, adesea aceștia lănsând provocarea către urmăritori de a face și ei la fel. Fenomenul mai este cunoscut și ca web challenge, social challenge, extreme sau viral challenge.  **Costuri directe** -cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau cu respectivul proiect. Costurile directe pot include și alte categorii de cheltuieli eligibile decât cele cu investițiile care sunt direct legate de atingerea obiectivelor proiectului și pentru care poate fi demonstrată legătura directă.(OUG nr.23/2023, art. 27)  **Costuri indirecte** reprezintă toate acele cheltuieli care nu se încadrează în categoria costurilordirecte.(OUG nr.23/2023, art. 27)  **Contractul de finanțare** reprezintă actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul UE de stabilire a dispozițiilor comune nr. 1060/2021, prin care se stabilesc drepturile și obligațiile corelative ale părților în vederea implementării operațiunilor.  **Data acordării** reprezintă data la care dreptul de a primi i-a fost conferit beneficiarului, în conformitate cu regimul juridic național aplicabil, indiferent de data plății.  **Ghidul solicitantului** reprezintă documentul asimilat celui prevăzut la art. 73 alin. (3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte.  **Indicatori de etapă** - repere cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub activități din proiect, atingerea unor stadii de implementare sau de execuție tehnică sau financiară prestabilite, precum și stadii sau valori intermediare ale indicatorilor de realizare. (OUG nr.23/2023, art. 2, alin. (3), litera h)  **Indicator de rezultat** - un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii. (Art.2, punctul 14 din Regulamentul UE 1060/2021)  **Indicator de realizare** - un indicator de măsurare a rezultatelor specifice ale intervenției. (Art.2, punctul 13 din Regulamentul UE 1060/2021).  **IMM** - microîntreprinderile, întreprinderile mici și mijlocii, în sensul art. 4 alin. (1) din Legea nr. 346/2004 privind stimularea înființării şi dezvoltării întreprinderilor mici şi mijlocii, cu modificările și completările ulterioare, respectiv în sensul art. 2 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările şi completările ulterioare.  **Imobil** - terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic. (Legea cadastrului și a publicității imobiliare nr. 7/1996, republicată cu modificările și completările ulterioare).  **Întreprindere unică** - în conformitate cu prevederile art. 2 alin. (2) din Regulamentul (UE) nr. 2023/2831, înseamnă toate întreprinderile între care există cel puțin una dintre relațiile următoare:  a) o întreprindere deține majoritatea drepturilor de vot ale acționarilor sau ale asociaților unei alte întreprinderi;  b) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;  c) o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din actul constitutiv sau din statutul acesteia;  d) o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective;  Întreprinderile care întrețin, prin intermediul uneia sau a mai multor întreprinderi,oricare din relațiile la care se face referire mai sus sunt considerate la rândul lor întreprinderi unice.  **Întreprindere aflată în dificultate** - o întreprindere care se află în cel puţin una din situaţiile următoare:  a) în cazul unei societăți comerciale cu răspundere limitată, (alta decât un IMM care există de mai puțin de 3 ani), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată“ se referă în special la tipurile de societăți menționate în anexa I la Directiva 2013/34/UE, iar „capital social“ include, dacă este cazul, orice capital suplimentar;  b) în cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de mai puțin de 3 ani), atunci când mai mult de jumătate din capitalul propriu, așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății“ se referă în special la acele tipuri de societăți menționate în anexa II la Directiva 2013/34/UE;  c) atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;  d) atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.  **Maraton online** – Un conținut video pe o anumită tematică și durată stabilită care rulează pe o platfomă virtuală, la care participanții se înregistreaza, uneori plătind și o taxă. În fiecare zi participanții vor primi de la un trainer/mentor/inițiator, video-uri explicative cu tematica zilei, fișiere PDF cu linkuri utile și exerciții, sarcini de lucru. De asemenea, participanții au acces la scriere de mesaje în grup, schimb de experiență și mentorat (ajutor suplimentar) din partea organizatorilor pe tematica și durata maratonului. La final pot primi certificat de participare personalizat.  **MySMIS** reprezintă sistemul informatic prin care potențialii beneficiari vor putea solicita finanțare europeană pentru perioada de programare și o platformă de comunicare între beneficiari și finanțator (prin autoritățile de management și organismele intermediare) în ceea ce privește proiectele finanțate. De asemenea, prin intermediul acestui sistem informatic se face monitorizarea implementării proiectelor finanțate.  **Obiectiv de etapă** reprezintă o valoare intermediară care trebuie atinsă la un moment dat pe parcursul perioadei de eligibilitate în raport cu un indicator de realizare inclus în cadrul unui obiectiv specific. (Art.2, punctul 12 din Regulamentul UE 1060/2021)  **Plan de monitorizare a proiectului** - plan inclus în contractul de finanțare, prin care se stabilesc indicatorii de etapă care se vor monitoriza de către autoritatea de management, pe parcursul implementării proiectului, modul de verificare a acestora, precum țintele finale asumate pentru indicatorii de realizare şi de rezultat care vor fi atinse în urma implementării proiectului; utilizarea acestui plan are ca finalitate consolidarea şi eficientizarea procesului de monitorizare a proiectelor de către autoritățile de management.(OUG nr.23/2023, art. 2, alin. (3), litera i)  **Perioada de durabilitate** reprezintă intervalul de timp în care beneficiarul trebuie să mențină investiția conform dispozițiilor art.65 alin(1) din Regulamentul UE de stabilire a dispozițiilor comune nr. 1060/2021.  **Proiect** - ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare.(OUG nr.23/2023, art. 2, alin. (3), litera l)  **Solicitant** reprezintă persoana juridică de drept public ori privat responsabilă cu iniţierea unui proiect, respectiv care a depus o cerere de finanţare în sistemul informatic MySMIS2021/ SMIS2021+ în cadrul oricăruia dintre programele cofinanţate din Fondul european de dezvoltare regională, Fondul de coeziune, Fondul social european Plus şi Fondul pentru o tranziţie justă în perioada de programare 2021-2027. (OUG nr.23/2023, art. 2, alin. (3), litera n)  **Țintă** - o valoare convenită în prealabil care trebuie atinsă până la sfârșitul perioadei de eligibilitate în raport cu un indicator inclus în cadrul unui obiectiv specific.(Art.2, punctul 11 din Regulamentul UE 1060/2021).  **Vlog** - un blog video: un blog (înregistrarea știrilor , opiniilor etc., despre un anumit subiect pe care cineva îl pune pe internet ) al cărui conținut este în principal video. Vlog-ul a fost creat pentru a ține fanii/urmăritorii la curent cu cele mai recente știri, precum și pentru a acționa ca un instrument de promovare. |

# ELEMENTE DE CONTEXT

## *Informații generale Program*

|  |
| --- |
| Programul Creștere Inteligentă, Digitalizare și Instrumente Financiare este unul dintre programele subsecvente Acordului de Parteneriat 2021-2027 și a fost aprobat prin Decizia C(2022) 9445 final din 09.12.2022.  PoCIDIF include o serie de măsuri dedicate dezvoltării/digitalizării serviciilor publice destinate cetățenilor și mediului de afaceri. Acestea vizează asigurarea sistemelor informatice necesare instituțiilor publice centrale pentru operaționalizarea serviciilor publice electronice, realizarea, dezvoltarea, implementarea serviciilor publice electronice, precum și îmbunătățirea, creșterea gradului de sofisticare a serviciilor publice electronice existente din perspectiva interacțiunii cetățenilor, reprezentanților mediului privat de afaceri cu instituțiile și autoritățile publice.  Prin PoCIDIF se finanțează digitalizarea patrimoniului și furnizarea de informații digitale pentru a sprijini publicul să poată accesa, descoperi, explora și aprecia bunurile culturale. Acesta poate deveni un factor activator decisiv și o sursă pentru antreprenori de a inova și de a utiliza resursele existente într-un mod mai eficient pentru dezvoltare de noi servicii și produse în diverse sectoare, inclusiv turism.  Digitizarea și digitalizarea au beneficii sociale, culturale și economice și sunt o soluție pentru asigurarea accesului la cultură garantat de Constituție. În acest fel, patrimoniul poate fi o resursă pentru dezvoltarea durabilă și incluziunea socială.  Digitalizarea sectorului culturii scrise prin creșterea volumului de carte realizat în format electronic și mobilizarea de noi audiențe prin utilizarea instrumentelor digitale contribuie la scăderea analfabetismului funcțional și la revenirea relevanței sectorului cărții pentru noua generație de tineri. |

## *Prioritatea/Fond/Obiectiv de politică/Obiectiv specific*

|  |
| --- |
| PoCIDIF este finanțat prin Fondul european de dezvoltare regională (FEDR).  Prioritatea 3: Transformarea digitală și furnizarea de servicii îmbunătățite în sectorul cultural  Obiectiv de politică 4: O Europă mai socială și mai incluzivă, prin implementarea Pilonului european al drepturilor sociale  Obiectiv specific 4.6: Creșterea rolului culturii și al turismului durabil în dezvoltarea economică, incluziunea socială și inovarea socială  Acțiunea 3.1: Creșterea rolului culturii în societate prin valorificarea avantajelor digitalizării  Măsura 3: Creșterea consumului de carte și mobilizarea de noi audiențe prin utilizarea instrumentelor digitale  Prezentul Ghid prezintă condițiile de accesare a fondurilor în cadrul *Acțiunii 3.1,* Măsura 3*.* |

## *Reglementări europene și naționale, cadrul strategic, documente programatice aplicabile*

|  |
| --- |
| REGLEMENTĂRI EUROPENE   * + Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, cu modificările și completările ulterioare;   + Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;   + Regulamentul (UE) nr. 2023/2831 al Comisiei din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;   + Comunicare a Comisiei C(2021) 1054 final din 12 februarie 2021. Orientări tehnice privind aplicarea principiului de ”a nu prejudicia în mod semnificativ” în temeiul Regulamentului privind Mecanismul de redresare și reziliență;   + Carta Drepturilor Fundamentale a Uniunii Europene;   + Convenția ONU privind drepturile persoanelor cu dizabilități.   REGLEMENTĂRI NAȚIONALE:   * + Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările și completările ulterioare;   + Ordonanța de urgență a Guvernului nr. 133/2021 privind gestionarea financiară a fondurilor europene în perioada de programare alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare și actele normative subsecvente de nivel terțiar;   + Hotărârea Guvernului nr. 829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;   + Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă;   + Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri, cu modificările și completările ulterioare;   + Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;   + Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare;   + Legea nr. 221/2010 pentru ratificarea Convenţiei ONU privind drepturile persoanelor cu dizabilităţi;   + Legea nr. 232/2022 privind cerințele de accesibilitate aplicabile produselor şi serviciilor;   + Legea nr. 242/2022 privind schimbul de date între sisteme informatice și crearea Platformei naționale de interoperabilitate;   + Ordinul MIPE nr. 1777/2023 privind aprobarea conținutului/modelului/formatului/ structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;   + Ordinul MIPE nr. 3040/2023 pentru aprobarea Ghidului de identitate vizuală „Vizibilitate, transparență și comunicare în perioada de programare 2021—2027”;   + Ordinul MIPE nr. 127/15.01.2024 privind aprobarea Schemei de ajutor de minimis „Digitalizarea sectorului culturii scrise prin creșterea volumului de carte realizat în format electronic și mobilizarea de noi audiențe prin utilizarea instrumentelor digitale”.   DOCUMENTE PROGRAMATICE   * + Regulamentul (UE) 2021/694 al Parlamentului European și al Consiliului din 29 aprilie 2021 de instituire a programului Europa Digitală și de abrogare a Deciziei (UE) 2015/2240;   + Acordul de Parteneriat cu România, aprobat prin Decizia Comisiei Europene, nr. C(2022) 5132/25.07.2022;   + Programul Creștere Inteligentă, Digitalizare și Instrumente Financiare, aprobat prin decizia Comisiei Europene nr. C(2022) 9445 din 09.12.2022;   + Strategia pentru Cultură și Patrimoniu Național 2016-2020;   + Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2022-2027;   + Strategia Uniunii Europene privind drepturile persoanelor cu dizabilități 2021-2030: O Uniune a egalității;   + Strategia națională privind drepturile persoanelor cu dizabilități 2022-2027;   + Strategia națională pentru dezvoltarea durabilă a României 2030.   În situația în care pe parcursul apelului de proiecte intervin modificări ale cadrului legal, acestea vor fi direct aplicabile, fără a fi necesară modificarea ghidului. Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul ghid, inclusiv prelungirea termenului de depunere/implementare, vor fi realizate prin completări sau modificări ale conținutului acestuia. |

# ASPECTE SPECIFICE APELULUI DE PROIECTE

## *Tipul de apel*

|  |
| --- |
| Apelul este competitiv, cu termen limită de depunere.  Prezentul ghid reglementează condițiile de accesare a finanțării pentru următoarele apeluri de proiecte care vor fi lansate în sistemul informatic MySMIS2021/SMIS2021+:   * Un apel pentru Regiunile mai puțin dezvoltate (LDR) * Un apel pentru Regiunea mai dezvoltată(MDR) |

## *Forma de sprijin*

|  |
| --- |
| Finanțarea se acordă sub formă de finanțare nerambursabilă (granturi), ce constitue ***ajutor de minimis***, în baza unui contract de finanțare semnat între AM PoCIDIF și beneficiar. |

## *Bugetul alocat apelului de proiecte*

|  |
| --- |
| Bugetul prezentului apel este de 1.500.000 euro, respectiv 7.462.950 lei, la cursul inforeuro din luna ianuarie 2024, respectiv 1 euro = 4,9753 lei, din care FEDR 1.124.239,46 euro, respectiv 5.593.428,59 lei.  Împărțirea pe tipuri de regiuni a bugetului este următoarea:   * LDR – 1.164.976,64 euro FEDR+BS, respectiv 5.796.108,28 lei FEDR+BS, din care 873.141,80 euro FEDR, respectiv 4.344.142,40 lei FEDR; * MDR – 335.023,36 euro FEDR+BS, respectiv 1.666.842,72 lei FEDR+BS, din care 251.097,66 euro FEDR, respectiv 1.249.286,19 lei FEDR. |

## *Rata de cofinanțare*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Pentru perioada 2021-2027, valoarea finanţării nerambursabile se constituie astfel:   |  |  |  | | --- | --- | --- | | **Regiunile de dezvoltare** | **TOTAL FINANTARE NERAMBURSABILA** | | | **FEDR** | **BUGET DE STAT** | | Regiuni mai puțin dezvoltate: Nord-Est, Sud-Est, Sud Muntenia, Sud Vest Oltenia, Vest, Nord-Vest şi Centru | **85%** | **15%** | | Regiunea mai dezvoltată: Bucureşti-Ilfov | **40%** | **60%** |   Ajutorul se acordă solicitantului sub formă de finanţare nerambursabilă în procent de 100% din cheltuielile eligibile. |

## *Zona/zonele geografică(e) vizată(e) de apelul de proiecte*

|  |
| --- |
| Prezentul apel vizează proiecte cu aplicabilitate la nivelul regiunilor mai puțin dezvoltate ale României (Nord-Est, Sud-Est, Sud Muntenia, Sud Vest Oltenia, Vest, Nord-Vest şi Centru) și regiunea mai dezvoltată București-Ilfov. |

## *Acțiuni sprijinite în cadrul apelului*

|  |
| --- |
| Obiectivul acestei Măsuri este de a promova cultura prin acordarea de finanțare prin:  - dezvoltarea capacității operatorilor din sectorul de realizare a cărților în format electronic (e-book, audiobook etc);  - acțiuni de atragere de noi audiențe folosind instrumente și tehnologii de tipul vlog-urilor, challenge-urilor online și maratoanelor de lectură (sau alte tipuri de evenimente interactive cu prezență fizică pentru atragerea de audiențe), și/sau alte instrumente și tehnologii de acest tip, ca de exemplu, catalogul on-line.  În sectorul cultural, cărțile electronice facilitează interacțiunea cititorilor în mod pro-activ cu conținutul prin videoclipuri, animații, realitate augmentată, schimbarea afișajelor, realizarea de notițe etc. Acestea oferă o experiență de lectură complet îmbogățită și ajută la îmbunătățirea performanțelor școlare.  În cadrul acestei Măsuri se vor realiza, spre exemplu, activități de tipul: dezvoltării, printr-o schemă de ajutor de minimis, a capacității operatorilor din sector de realizare a cărților în format electronic (e-book, audiobook etc), cu precădere pentru volume ale autorilor de limbă română, realizării unui catalog online pentru operele literare românești pentru promovarea lecturii în rândul tinerei generații etc. Cărțile propuse pentru conversia în eBook/audiobook trebuie să fie titluri care fac parte din portofoliul solicitantului și au fost publicate de către acesta în format fizic, anterior datei de depunere a cererii de finanțare.  Măsura 3 din cadrul Acțiunii 3.1 vizează promovarea lecturii, scopul intervenției fiind creșterea consumului de carte și reducerea analfabetismului funcțional prin atragerea de noi audiențe utilizând noile instrumente digitale. |

## *Grup țintă vizat de apelul de proiecte*

|  |
| --- |
| La nivelul proiectului, solicitantul va completa descrierea grupului/grupurilor țintă, precum și informații referitoare la efectul proiectului asupra grupului țintă.  Informațiile privind Grupul țintă se vor completa în cadrul Cererii de Finanțare, secțiunea -Grup Țintă.  Grupurile țintă sunt reprezentate de populația care beneficiază de produsele culturale digitizate (cărți scrise). |

## *Indicatori*

|  |
| --- |
| Indicatorii sunt de două tipuri:  1. Indicatori de realizare - a căror valoare țintă se măsoară la sfârșitul perioadei de implementare;  2. Indicatori de rezultat - a căror valoare se măsoară la finalul primului an de la finalizarea proiectului.  La depunerea cererii de finanțare, solicitanții vor furniza informații cu privire la atingerea indicatorilor de program. |

* + 1. *Indicatori de realizare*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| În cadrul prezentului apel, se vor monitoriza următorii indicatori de realizare:   |  |  |  |  |  | | --- | --- | --- | --- | --- | | **Indicatori de realizare** | **Codificare** | **Unitate de măsură** | **Categorie de regiune** | **Valoare țintă**  **2029** | | Întreprinderi care beneficiază de sprijin (din care: micro, medii, mici, mari) | RCO 01 | Număr întreprinderi | LDR | 23 | | MDR | 7 | | Întreprinderi care beneficiază de sprijin prin granturi | RCO 02 | Număr întreprinderi | LDR | 23 | | MDR | 7 | |
| Informațiile privind indicatorii de realizare se vor completa în cadrul Cererii de Finanțare secțiunea Indicatori de realizare și de rezultat.  În monitorizarea îndeplinirii indicatorilor de realizare se va avea în vedere următoarea definiție:   * (RCO 01) - Indicatorul numără toate întreprinderile care primesc sprijin monetar din FEDR; * (RCO 02) - Numărul de întreprinderi care beneficiază de sprijin financiar sub formă de granturi   Raportarea indicatorului va ține cont de regiunea de dezvoltare (LDR/MDR) în care se implementează proiectul.  Indicatorii de realizare vor fi măsurați și raportați pe parcursul perioadei de implementare a proiectului (LDR/MDR). |

* + 1. *Indicatori de rezultat*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| În cadrul prezentului apel, se va monitoriza următorul indicator de rezultat:   |  |  |  |  |  | | --- | --- | --- | --- | --- | | Indicatori de rezultat | Codificare | Unitate de măsură | **Categorie de regiune** | Valoare  țintă | | Utilizatori de noi produse, servicii și aplicații digitale dezvoltate de întreprinderi | RCR 12 | Număr de utilizatori | LDR | 5.850 | | MDR | 1.650 |   Informațiile privind indicatorii de rezultat se vor completa în cadrul Cererii de Finanțare, secțiunea Indicatori de realizare și de rezultat.  În monitorizarea realizării indicatorului de rezultat se va avea în vedere următoarea definiție:   * (RCR 12) Indicatorul se referă la numărul de utilizatori de cărți electronice.   Raportarea indicatorului va ține cont de regiunea de dezvoltare (LDR/MDR) în care se găsesc utilizatorii de cărți electronice.  Pentru fiecare proiect, ținta de realizare a indicatorului RCR 12 se va stabili proporțional cu valoarea finanțabilă a proiectului (FEDR+BS) raportată la bugetul alocat apelului de proiecte în valoare de 1.500.000 euro (FEDR+BS).  Astfel, pentru stabilirea valorii indicatorului de realizare aferent fiecărui proiect, ce va fi asumat prin proiect, se va aplica coeficientul ”X” calculat ca raport între valoarea finanțată (FEDR+BS) raportată la alocarea financiară totală a apelului (FEDR+BS) pentru categoria de regiune de dezvoltare a proiectului.  Pentru LDR, coeficient X = Valoare proiect euro (FEDR+BS)/1.164.976,64 euro, iar pentru MDR coeficient X = Valoare proiect euro (FEDR+BS)/335.023,36 euro.  Este obligatorie selectarea, în cadrul cererii de finanțare a indicatorului de realizare prevăzut în prezenta secțiune, în funcție de zona vizată.  Țintele asumate la nivel de proiect nu pot fi zero pentru niciunul dintre indicatorii selectați. |

* + 1. *Indicatori suplimentari specifici Apelului de Proiecte (dacă este cazul)*

|  |
| --- |
| *N/A* |

## *Rezultatele așteptate*

|  |
| --- |
| Această măsură va contribui la scăderea analfabetismului funcțional și la revenirea relevanței sectorului de carte pentru noua generație/tineri.  În cadrul cererii de finanțare se vor menționa rezultatele așteptate ca urmare a implementării proiectului.  Rezultatele preconizate vor fi menționate în mod obligatoriu în cadrul fiecărei cereri de finanțare, după caz, în funcție de activitățile incluse în proiect.  Valorile preconizate trebuie să fie realiste, realizabile, măsurabile și în concordanță cu indicatorii și obiectivele specifice ale proiectului, astfel încât rezultatele așteptate să asigure îndeplinirea obiectivelor și indicatorilor. |

## *Operațiune de importanță strategică*

|  |
| --- |
| *N/A* |

## *Investiții teritoriale integrate*

|  |
| --- |
| *N/A* |

## *Dezvoltare locală plasată sub responsabilitatea comunității*

|  |
| --- |
| *N/A* |

## *Reguli privind ajutorul de stat*

|  |
| --- |
| N/A |

## *Reguli privind instrumentele financiare*

|  |
| --- |
| *N/A* |

## *Acțiuni interregionale, transfrontaliere și transnaționale*

|  |
| --- |
| Prin acțiunile propuse pentru cultură se sprijină îndeplinirea obiectivelor Strategiei UE pentru Regiunea Dunării (SUERD), respectiv AP 3 „Promovarea culturii şi a turismului, a contactelor directe între oameni”. |

## *Principii orizontale*

|  |
| --- |
| În etapa de pregătire, verificare, implementare a proiectului, precum și în perioada de durabilitate a contractului de finanțare, solicitantul asigură respectarea legislației naționale și comunitare în vigoare în ceea ce privește:   * Egalitatea de șanse, de gen, nediscriminare şi accesibilitate pentru persoanele cu dizabilități   Proiectul implementează măsuri în ceea ce privește egalitatea de șanse, nediscriminarea pe criterii de gen, origine rasială sau etnică, religie sau convingeri, handicap, vârstă sau orientare sexuală, accesibilitate pentru persoanele cu handicap, cu respectarea drepturilor fundamentale și a Cartei Drepturilor Fundamentale UE și Convenția ONU privind drepturile persoanelor cu dizabilități (art. 9), inclusiv a cu Strategia europeaneă privind drepturile persoanelor cu dizabilități 2021- 203.  În componența echipelor de management și de implementare ale proiectelor, se va urmări promovarea pe cât de mult posibil și acolo unde este cazul, a echilibrului de gen și de vârstă.   * Dezvoltarea durabilă   Proiectul prevede măsuri în conformitate cu cerințele privind protecția mediului pentru promovarea dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului DNSH. Se va avea în vedere utilizarea de echipamente eficiente energetic, utilizarea de surse de energie regenerabilă.  La depunerea cererii de finanțare, solicitantul va completa *Declarația unică*, prin care își asumă respectarea cerințelor mai sus menționate. |

## *Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice*

|  |
| --- |
| Proiectul finanțat presupune activități de tipul:  - dezvoltarea capacității operatorilor din sectorul de realizare a cărților în format electronic (e-book, audiobook etc);  - acțiuni de atragere de noi audiențe folosind instrumente și tehnologii de tipul vlog-urilor, challenge-urilor online și maratoanelor de lectură (sau alte tipuri de evenimente interactive cu prezență fizică pentru atragerea de audiențe), și/sau alte instrumente și tehnologii de acest tip, ca de exemplu, catalogul on-line.  Activitățile care se vor implementa vor implica stocarea, manipularea, gestionarea, circulația, controlul, afișarea, comutarea, schimbul, transmiterea sau prelucrarea datelor. Analiza DNSH este necesară, potrivit prevederilor Regulamentului delegat (UE) 2021/2139, Anexa 1, punctul 8.1. Prelucrările de date, administrarea paginilor web și activitățile asociate.  Analiza DNSH este elaborată conform criteriilor tehnice ale Regulamentului: atenuarea schimbărilor climatice, adaptarea la schimbările climatice, utilizarea durabilă și protejarea resurselor de apă și a celor marine, economia circulară, inclusiv prevenirea și reciclarea deșeurilor, prevenirea și controlul poluării în aer, apă sau sol, protecția și restaurarea biodiversității și a ecosistemelor.  Conform evaluării necesității DNSH și a criteriilor de rezistență la schimbările climatice pentru acțiunile din cadrul PoCIDIF, s-a concluzionat că doar pentru obiectivul de mediu **D. Economia circulară, inclusiv prevenirea generării de deșeuri și reciclarea acestora** sunt necesare măsuri de atenuare.  Prin urmare proiectele trebuie să prevadă următoarele măsuri:   * Echipamentele utilizate vor îndeplini cerințele legate de energie stabilite în conformitate cu Directiva (EC) 2009/125, inclusiv servere și stocare de date, sau computere și servere de calculatoare sau afișaje electronice; * Investițiile în echipamente IT vor avea în vedere, încă de la momentul elaborării specificațiilor tehnice aferente procedurii de achiziție, aspecte precum: * Prelungirea duratei de viață a produsului; * Consumul de energie, inclusiv pentru echipamentele auxiliare (sisteme de răcire/climatizare, de exemplu); * Componentele din care este fabricat echipamentul: componente reciclate versus componente fabricate din substanțe periculoase sau interzise; * Gestionarea sfârșitului ciclului de viață al produsului, inclusiv posibilitatea ca furnizorul sau o altă entitate să preia produsul uzat în vederea reciclării totale sau parțiale; * Managementul deșeurilor electronice care nu pot fi reciclate; * Durata garanției oferite de furnizor în privința serviciilor de mentenanță/reparații pentru echipament; * Gestionarea defectelor.   La depunerea cererii de finanțare, solicitantul va completa *Declarația unică*, prin care își asumă respectarea măsurilor de atenuare. |

## *Caracterul durabil al proiectului*

|  |
| --- |
| Caracterul durabil al proiectelor este definit în conformitate cu prevederile art. 65 din Regulamentul (UE) nr. 1060/2021 și se va referi la menținerea activităților pe o perioadă de trei ani de la efectuarea plății finale către beneficiar.  Solicitantul are obligația asigurării sustenabilității/durabilității proiectului pentru o perioada dedurabilitate este de 3 ani, calculată de la efectuarea plății finale aferente proiectului.  Solicitantul va completa în cererea de finanțare, la punctul aferent, detalii despre activitățile pe care le are în vedere pentru menținerea rezultatului proiectului, după încheierea proiectului și încetarea finanțării nerambursabile. |

## *Acțiuni menite să garanteze egalitatea de șanse, de gen, incluziunea și nediscriminarea*

|  |
| --- |
| Respectarea legislației naționale și europene în domeniile egalității de șanse, de gen, nediscriminării, accesibilității pentru persoanele cu dizabilități este o condiție obligatorie de îndeplinit pentru accesarea fondurilor europene în cadrul PoCIDIF.  Este obligatoriu ca rezultatele proiectelor să permită persoanelor cu dizabilități accesul la mediul fizic și online, la infrastructura creată/dotată, la produsele, serviciile și procesele pe care organizația le dezvoltă, în condiții de accesibilitate, egalitate și nediscriminare.  Se vor detalia acțiunile, conform capitolului 3.16 din Ghid, prin care se garantează egalitatea de șanse, gen, accesibilitatea pentru persoanele cu dizabilități, incluziunea și nediscriminarea (inclus în cererea de finanțare).  La depunerea cererii de finanțare, solicitantul va completa *Declarația unică*, prin care își asumă respectarea cerințelor mai sus menționate. |

## *Teme secundare*

|  |
| --- |
| *N/A* |

## *Informarea și vizibilitatea sprijinului din fonduri*

|  |
| --- |
| Beneficiarii sunt responsabili pentru implementarea măsurilor privind vizibilitatea, transparența și comunicarea în legătură cu utilizarea asistenței financiare nerambursabile obținută prin PoCIDIF, în conformitate cu cele declarate în cererea de finanțare, respectând prevederile Ghidului de identitate vizuală „*Vizibilitate, transparență și comunicare în perioada de programare 2021—2027*”, adoptat prin Ordinul ministrului investițiilor și proiectelor europene nr. 5744/2023, publicat în Monitorul Oficial al României nr. 1041/16.11.2023, precum și pe site-ul MIPE la adresa: <https://mfe.gov.ro/comunicare/strategie-de-comunicare/>. La aceeași adresa se vor urmări eventualele actualizări, care se vor aplica din momentul aprobării lor.  În perioada 2021-2027 setul obligatoriu de însemne grafice este format din emblema UE, sigla Guvernului României și sigla Programului respectiv (acolo unde aceasta există). Sigla Programului va fi plasată întotdeauna după sigla Guvernului.  Acestea vor apărea vizibil, pe fața sau, după caz, pe prima pagină a oricărui material/document (de comunicare a proiectului și din categoria livrabilelor și publicațiilor) aferent proiectului finanțat din fonduri europene, conform prezentului ghid.  De asemenea, beneficiarii finali vor fi condiționați de respectarea art. 50 (1) din Regulamentul (UE) 2021/1060 al Parlamentului European și al Consiliului din 24 iunie 2021, respectiv menționarea sprijinului din partea fondurilor pentru operațiune, inclusiv resursele reutilizate, prin:  (a) afișarea pe website-ul oficial al proiectului, dacă există, și pe paginile de comunicare socială ale beneficiarului a unei scurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii;  (b) includerea unei mențiuni care subliniază sprijinul din partea Uniunii într-un mod vizibil în documentele și în materialele de comunicare referitoare la implementarea operațiunii care sunt destinate publicului sau participanților;  (c) expunerea, de la începerea implementării fizice a operațiunilor care implică investiții fizice sau de la instalarea echipamentelor achiziționate, a unor plăci sau panouri rezistente, clar vizibile publicului, care conțin emblema Uniunii în conformitate cu caracteristicile tehnice stabilite în anexa IX și informații cu privire la operațiunile sprijinite din FEDR și Fondul de coeziune al căror cost total depășește 500 000 EUR;  (d) în cazul operațiunilor care nu se încadrează la litera (c), prin expunerea într-un loc ușor vizibil publicului cel puțin a unui afiș cu dimensiunea minimă A3 sau a unui afișaj electronic echivalent conținând informații despre operațiune care evidențiază sprijinul din partea fondurilor; în cazul în care beneficiarul este o persoană fizică, acesta se asigură, în măsura posibilului, că sunt disponibile informații adecvate care evidențiază sprijinul din partea fondurilor, într-un loc vizibil publicului sau prin intermediul unui afișaj electronic.  În cazul în care beneficiarul nu își respectă obligațiile ce îi revin și în cazul în care nu ia măsuri de remediere, AM PoCIDIF va putea aplica măsuri, cu luarea în considerare a principiului proporționalității, putând diminua cu cel mult 3% sprijinul acordat din fonduri pentru proiectul respectiv, în funcție de valoarea proiectului și neregula identificată, în conformitate cu Regulamentul (UE) nr. 1060/2021 art. 50, alin (3). |

# INFORMAȚII ADMINISTRATIVE DESPRE APELUL DE PROIECTE

## *Data deschiderii apelului de proiecte*

|  |
| --- |
| 30.05.2024 |

## *Perioada de pregătire a proiectelor*

|  |
| --- |
| În conformitate cu OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare, Ghidul solicitantului a fost postat în consultare publică pentru o perioadă de 20 zile lucrătoare: 12 decembrie 2023 - 15 ianuarie 2024.  A doua perioadă de consultare publică este de 5 zile lucrătoare: 15 – 22 aprilie 2024.  Perioada de pregătire reprezintă perioada de la data publicării ghidului aprobat prin ordin MIPE până la data de începere a depunerii proiectelor prin sistemul electronic MySMIS.  Perioada de pregătire a proiectelor este de 1 lună de la data publicării ghidului solicitantului aprobat. |

## *Perioada de depunere a proiectelor*

* + 1. *Data și ora pentru începerea depunerii de proiecte*

|  |
| --- |
| Data și ora începere depunere de proiecte: 30.05.2024, ora 12.00 |

* + 1. *Data și ora închiderii apelului de proiecte*

|  |
| --- |
| Data și ora închiderii apelului de proiecte: 30.07.2024, ora 23.59.59 |

## *Modalitatea de depunere a proiectelor*

|  |
| --- |
| Cererile de finanțare se depun exclusiv prin aplicația electronică MySMIS2021 și includ toate anexele solicitate prin Ghidul Solicitantului. Modalitățile de utilizare a aplicației MySMIS2021 sunt publicate pe site-ul <https://www.fonduri-ue.ro/mysmis-2021>  Cererile de finanțare se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal sau a persoanei împuternicite expres de către acesta, dacă este cazul.  Documentele anexate la cererea de finanțare vor fi încărcate în copie format PDF sub semnătură electronică extinsă certificată a reprezentantului legal al solicitantului/ persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.  **Un solicitant va depune o singură cerere de finanțare, în cadrul unui singur apel (LDR sau MDR).** |

# CONDIȚII DE ELIGIBILITATE

## *Eligibilitatea solicitanților și partenerilor*

* + 1. *Cerințe privind eligibilitatea solicitanților și partenerilor*

|  |
| --- |
| Condițiile de eligibilitate trebuie îndeplinite începând cu data depunerii cererii de finanțare, pe întreg procesul de evaluare, selecție, contractare, implementare, monitorizare.  Prin excepție, încadrarea solicitantului în categoria de întreprindere de la momentul acordării ajutorului nu trebuie menținută pe perioada de implementare și durabilitate a investiției.  Pot beneficia de ajutor de minimis operatorii cu statut de IMM-uri, care își desfășoară activitatea în România, în domeniul de editare a cărților și îndeplinesc cumulativ următoarele condiții:  **1. Forma de constituire**  Solicitantul este o societate constituită în baza Legii nr. 31/1990 privind societățile, cu modificările și completările ulterioare.  **2. Încadrarea în categoria de IMM**  Solicitantul se încadrează în categoria microîntreprinderilor, întreprinderilor mici sau mijlocii, în sensul prevederilor art. 4, alin. (1) din Legea nr. 346/2004 privind stimularea înființării și dezvoltării IMM-urilor, cu modificările și completările ulterioare, precum și cu prevederile Anexei I Definiția IMM la Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările si completările ulterioare, atât la data solicitării finanțării (i.e. data depunerii cererii de finanțare), cât și la data acordării finanțării (i.e. data semnării contractului de finanțare).  În conformitate cu Legea nr. 346/2004 privind stimularea înființării şi dezvoltării întreprinderilor mici și mijlocii, cu modificările şi completările ulterioare și Regulamentul (UE) nr. 651/2014, întreprinderile mici şi mijlocii se clasifică, în funcție de numărul mediu anual de salariați şi de cifra de afaceri anuală netă sau de activele totale pe care le dețin, în următoarele categorii:   * microîntreprindere are mai puțin de 10 salariați şi realizează o cifră de afaceri anuală netă sau deține active totale de până la 2 milioane euro, echivalent în lei; * întreprindere mică are mai puțin de 50 de salariați şi realizează o cifră de afaceri anuală netă sau deţin active totale de până la 10 milioane euro, echivalent în lei; * întreprindere mijlocie are mai puțin de 250 de salariați şi realizează o cifră de afaceri anuală netă de până la 50 milioane euro, echivalent în lei, sau deţin active totale care nu depășesc echivalentul în lei a 43 milioane euro.   Se recomandă o atenție sporită în aplicarea corectă a prevederilor Legii nr. 346/2004, cu modificările și completările ulterioare, în special în ceea ce privește identificarea întreprinderilor partenere și/sau legate cu întreprinderea solicitantă. Încadrarea datelor solicitantului (a numărului mediu anual de salariați şi a cifrei de afaceri anuale nete/ activelor totale) în pragurile prevăzute pentru categoria IMM-urilor ( microîntreprinderi, întreprinderi mici și întreprinderi mijlocii) se verifică abia după luarea în calcul a datelor aferente tuturor întreprinderilor partenere şi ale celor legate cu întreprinderea solicitantă, identificate conform legii. A se vedea *Anexa 3.a* *Instrucțiuni de încadrare IMM* la prezentul ghid pentru detalii suplimentare în acest sens.  Datele utilizate pentru calculul numărului mediu anual de salariați, cifra de afaceri netă anuală şi activele totale sunt cele raportate în situațiile financiare, aprobate de adunarea generală a acționarilor sau asociaților conform art. 6 alin (1) din Legea nr. 346/2004, cu modificările și completările ulterioare.  Solicitantul va anexa la cererea de finanţare *Declaraţia privind încadrarea întreprinderii în categoria IMM* (din care să reiasă încadrarea în categoria IMM).  **3. Solicitantul are autorizat codul CAEN 5811 - Activități de editare a cărților la sediul (principal sau secundar) identificat ca loc de implementare a proiectului.**  **4. Solicitantul este înregistrat în ”Catalogul Editurilor din România” al Bibliotecii Naționale a României.**  **5. Capacitatea financiară a solicitantului**  Solicitantul se angajează să asigure din surse proprii valoarea cheltuielilor neeligibile și a celor conexe.  La depunerea cererii de finanțare, solicitantul va completa *Declarația unică*, prin care își asumă capacitatea financiară.  Solicitantul trebuie să facă dovada că nu are obligații de plată nete neachitate în termen, către bugetul consolidat al statului și respectiv bugetul local, pentru toate punctele sale de lucru situate pe raza unor unități administrativ teritoriale diferite, și nu are fapte înscrise în cazierul fiscal.  **6. Dreptul asupra imobilului ce face obiectul investiției**  Solicitantul dețin un drept real sau un drept de folosință care rezultă din contracte de închiriere sau de comodat asupra imobilului, obiect al proiectului identificat ca locul de implementare, începând cu data depunerii cererii de finanțare, inclusiv pe perioada de minimum 3 ani după finalizarea proiectului.  **7. Solicitantul se regăsește în următoarele situații:**   1. în cazul solicitantului pentru care au fost stabilite debite în sarcina sa ca urmare a măsurilor legale întreprinse de autoritatea de management, acesta va putea încheia contractul de finanțare în următoarele situații: 2. recunoaște debitul stabilit în sarcina sa de AM PoCIDIF și îl achită integral, atașând dovezi în acest sens, cu excepția proiectelor aflate în implementare, pentru care recunoaște debitul stabilit și îl achită integral sau își exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat; 3. a contestat în instanța notificările/procesele verbale/notele de constatare a unor debite și prin decizie a instanțelor de judecată acestea au fost suspendate de la executare, anexând dovezi în acest sens. 4. și-a achitat obligațiile de plată nete către bugetul de stat și respectiv bugetul local în ultimul an calendaristic conform normelor legale în vigoare; 5. deține dreptul legal de a desfășura activitățile prevăzute în cadrul proiectului.   8. Nu se încadrează în categoria întreprinderilor în dificultate în anul fiscal anterior depunerii cererii de finanțare.  **9. Situații de excludere**  Solicitantul și reprezentantul legal al solicitantului nu se încadrează în niciuna din situațiile de excludere în conformitate cu *Declarația unică*, începând cu data depunerii cererii de finanţare.  **10. Solicitantul are obligația asigurării sustenabilității proiectului pentru o perioada de durabilitate de 3 ani, calculată de la efectuarea plății finale aferente proiectului, și dispune de resursele și mecanismele financiare necesare pentru a acoperi costurile de funcționare și întreținere a investițiilor realizate prin proiect.**  Pentru a beneficia de finanţare nerambursabilă, solicitantul trebuie să îndeplinească cumulativ criteriile de eligibilitate prevăzute în *Declaraţia Unică – Anexa 2* la Ghid.  Condițiile de eligibilitate detaliate în cadrul prezentului Ghid, a reglementărilor naționale și europene trebuie respectate de către solicitantul de finanțare pe toată perioada, respectiv de la data depunerii cererii de finanțare, pe tot parcursul procesului de evaluare, selecție și contractare, pe perioada de implementare, de raportare și verificare finală a proiectului, în condițiile stipulate în cadrul contractului de finanțare. Neîndeplinirea unei condiții de eligibilitate conduce la declararea neeligibilității solicitantului de finanțare/proiectului propus spre finanțare. |

* + 1. *Categorii de solicitanți eligibili*

|  |
| --- |
| IMM-urile care își desfășoară activitatea în domeniul de editare a cărților, au autorizat codul CAEN 5811 - Activități de editare a cărților și sunt înregistrați în ”Catalogul Editurilor din România” al Bibliotecii Naționale a României |

* + 1. *Categorii de parteneri eligibili*

|  |
| --- |
| N/A |

* + 1. *Reguli și cerințe privind parteneriatul*

|  |
| --- |
| N/A |

## *Eligibilitatea activităților*

* + 1. *Cerințe generale privind eligibilitatea activităților*

|  |
| --- |
| * Activitățile propuse prin proiect se încadrează în acțiunile sprijinite în cadrul prezentului apel; * Activitățile proiectului nu sunt finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente; * Activitățile proiectului demarate înainte de depunerea cererii de finanțare s-au desfășurat după data de 1 ianuarie 2021; * Proiectul nu a mai beneficiat de finanțare publică pentru aceleasi cheltuieli; * Perioada de implementare a activităților proiectului nu va depăși 31 decembrie 2029.   Eligibilitatea unei activități nu implică în mod obligatoriu eligibilitatea cheltuielilor efectuate pentru realizarea respectivei activități. În acest sens, recomandăm consultarea secțiunii *5.3.3. Categorii de cheltuieli neeligibile.* |

* + 1. *Activități eligibile*

|  |
| --- |
| 1. Activități aferente achiziționării de echipamente TIC și a altor dispozitive aferente, justificate din punct de vedere al implementării proiectului; 2. Activități cu servicii de digitalizare; 3. Activități de informare și publicitate: derularea activităților specifice de promovare și publicitate a sursei de finanțare și a finanțatorului, acțiuni de atragere de noi audiențe, conform cerințelor specifice ale programului; 4. Activități de management de proiect: coordonarea și monitorizarea activităților proiectului și a resurselor asociate, derularea acțiunilor de managementul riscului și intervenții pentru optimizarea implementării, etică, derularea activităților specifice pentru achiziții, raportare periodică a progresului, decontarea cheltuielilor și gestionarea relației cu finanțatorul (întocmirea de adrese, notificări, memorii, acte adiționale etc., după caz); 5. Activități de achiziție a serviciilor de auditare intermediară/finală, financiară (conform reglementărilor naționale), tehnică (din perspectiva corespondenţei rezultatului proiectului cu Cererea de finanţare şi obiectivele PoCIDIF), inclusiv din punct de vedere al securităţii aplicaţiei şi testarea nivelelor de securitate ale sistemului informatic, protecția informației şi asigurarea respectării reglementărilor privitoare la datele cu caracter personal, care nu sunt obligatorii; 6. Activități pentru asigurarea accesibilității pentru persoanele cu dizabilități, în conformitate cu art. 9 din Convenția ONU privind drepturile persoanelor cu dizabilități, a egalității de șanse, egalității de gen și nediscriminării, în conformitate cu prevederile Cartei Drepturilor Fundamentale a UE. |

* + 1. *Activitatea de bază*

|  |
| --- |
| Activitatea de bază presupune conversia unor cărți din format letric în format eBook/audiobook. Cărțile propuse pentru conversia în eBook/audiobook trebuie să fie titluri care fac parte din portofoliul solicitantului și au fost publicate de către acesta în format fizic, anterior datei de depunere a cererii de finanțare. eBook-urile/audiobook-urile realizate în cadrul proiectului vor fi disponibile pentru descărcare și prin intermediul unei platforme românești. Totodată, se vor realiza activități de de tipul vlog-urilor, challenge-urilor online și maratoanelor de lectură (sau alte tipuri de evenimente interactive cu prezență fizică pentru atragerea de audiențe), și/sau alte instrumente și tehnologii de acest tip, ca de exemplu, catalogul on-line. |

* + 1. *Activități neeligibile*

|  |
| --- |
| Orice tip de activitate care ar putea genera costuri neeligibile, astfel cum sunt descrise la secțiunea *5.3.3 Categorii de cheltuieli neeligibile.* |

## *Eligibilitatea cheltuielilor*

* + 1. *Baza legală pentru stabilirea eligibilității cheltuielilor*

|  |
| --- |
| Pentru a fi eligibilă, o cheltuială trebuie să respecte cumulativ următoarele condiții:   1. să respecte prevederile art. 63 din Regulamentul (UE) 2021/1060, respectiv cheltuielile sunt eligibile pentru o contribuție din fonduri dacă au fost suportate de un beneficiar sau de partenerul privat din cadrul unei operațiuni PPP (Parteneriat Public-Privat) și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029; 2. să respecte prevederile Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă, precum şi perioada de implementare stabilită de către autoritatea de management prin contractul/decizia/ordinul de finanţare; 3. să fie însoțite de facturi emise în conformitate cu prevederile legislației naționale sau ale statului în care acestea au fost emise ori de alte documente contabile pe baza cărora se înregistrează obligația de plată și de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate; 4. să fie în conformitate cu prevederile programului; 5. să fie cuprinse în conformitate cu Contractul de finanțare; 6. să fie efectuate începând cu data de 1 ianuarie 2021; 7. să fie rezonabile și necesare realizării operațiunii; 8. să respecte prevederile legislației europene și naționale aplicabile; 9. să fie înregistrate în contabilitatea beneficiarului, cu respectarea prevederilor Regulamentului 1060/2021; 10. să nu fie contrare prevederilor dreptului aplicabil al Uniunii Europene sau legislaţiei naţionale care vizează aplicarea dreptului relevant al Uniunii, în privinţa eligibilităţii, regularităţii, gestiunii sau controlului operaţiunilor şi cheltuielilor; 11. RF(UE) 2093/2020-Regulament (UE) al Consiliului de stabilire a cadrului financiar pentru perioada 2021 - 2027, cu modificările și completările ulterioare.   Evitarea dublei finanțări și respectarea condițiilor din:   * Regulamentul (UE) 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize; * Regulamentul (UE) 1058/2021 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune; * Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă; * Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă. |

* + 1. *Categorii și plafoane de cheltuieli eligibile*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Cheltuielile eligibile reprezintă cheltuielile realizate de beneficiarul finanțării aferente proiectului finanțat prin PoCIDIF, conform reglementărilor legale europene şi naționale în vigoare.  În contextul prezentului apel, plafoanele de cheltuieli eligibile trebuie respectate de către solicitantul de finanțare până la finalul perioadei de implementare a contractului de finanțare, inclusiv:   * Cheltuielile eligibile pentru achiziționarea de echipamente TIC și a altor dispozitive aferente se încadrează în maxim 20% din valoarea eligibilă a proiectului. * Costurile indirecte se decontează prin aplicarea unei rate forfetare de 7% din costurile directe eligibile.  |  |  |  | | --- | --- | --- | | **Categorie MySMIS** | **Subcategorie MySMIS** | **Încadrare cheltuieli** | | **Chetuieli eligibile directe[[1]](#footnote-1)** | | | | Costurile investiţiilor în active corporale şi necorporale | Achiziţionarea de echipamente TIC şi a altor dispozitive aferente (inclusiv cheltuieli cu servicii  de instalare, configurare, testare, integrare, punere în funcţiune) | Cheltuieli cu achizitionarea de echipamente TIC și a altor dispozitive aferente (inclusiv cheltuieli cu servicii de instalare, configurare, integrare, punere în funcțiune). | | Servicii | Cheltuieli pentru digitalizarea obiectivelor | Cheltuieli cu servicii IT, de dezvoltare/actualizare aplicații, configurare baze de date, migrare structuri de date etc.  Cheltuieli cu conversia unor cărți din format letric în format eBook/audiobook.  Cheltuieli cu achiziționarea de programe informatice. | | Cheltuieli de promovare si informare, consultare, constientizare a grupului țintă | Cheltuieli cu acțiuni de atragere de noi audiențe folosind instrumente și tehnologii de tipul vlog-urilor, challenge-urilor online și maratoanelor de lectură și/sau alte instrumente si tehnologii de acest tip, ca de exemplu, catalogul on-line. | | **Cheltuieli eligibile indirecte**[[2]](#footnote-2) | | | | Costuri indirecte în procent de 7% din costurile directe eligibile | Costuri indirecte în procent de 7% din costurile directe eligibile | Cheltuieli cu servicii de consultanță pentru elaborarea tuturor documentațiilor necesare depunerii proiectului, inclusiv pentru scrierea cererii de finanțare | | Cheltuieli cu servicii de consultanţă în domeniul managementului proiectului. | | Cheltuielile obligatorii de informare, comunicare și publicitate conform Ghidului „Vizibilitate, transparență și comunicare în perioada de programare 2021—2027”. | | \*Cheltuielile cu auditarea financiară (conform reglementărilor naționale). | | \*Cheltuielile cu auditarea tehnică (din perspectiva corespondenţei rezultatului proiectului cu Cererea de finanţare şi obiectivele PoCIDIF) |   **\*Cheltuielile cu auditarea financiară și tehnică nu sunt obligatorii.**  La întocmirea bugetului, solicitantul trebuie să aibă în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări şi completări prin Legea nr. 142/2012, cu modificările și completările ulterioare.   * Cheltuiala cu taxa pe valoarea adăugată este eligibilă dacă este nerecuperabilă, potrivit legii. Valoarea totală a cheltuielilor eligibile se calculează inclusiv cu TVA, în condițiile depunerii declaratiilor de TVA conform art. 7 cap. III din Ordinul MIPE nr. 4013/23.10.2023/MF nr. 5316/27.11.2023 - Anexa Instructiuni de aplicare a prevederilor art.9 alin (1) si (2) din HG nr. 873/2022. * În afara cheltuielilor eligibile, proiectul poate necesita o serie de alte cheltuieli care nu sunt eligibile, dar sunt necesare pentru buna implementare a proiectului. Aceste cheltuieli se suportă de către beneficiar, fără a fi luate în considerare la determinarea asistenței financiare nerambursabile. * AM PoCIDIF va verifica rezonabilitatea tuturor cheltuielilor, conform dispozițiilor legale, în baza documentelor solicitate și/sau a investigațiilor proprii, încă din faza de evaluare a proiectelor. Pentru justificare este necesar să se prezinte minim 2 oferte (justificări) de preţ pentru cheltuielile eligibile inclusiv studii de piață sau analize de preț detaliate care să justifice valorile din buget (oferte semnate/datate și asumate de emitent sau capturi de pe site-uri oficiale ale companiilor de profil – care să conțină elemente de identificare privind data ofertei și firma care oferă produsul/serviciul, asumate de solicitant prin semnătură), documente care vor fi ataşate cererii de finanţare.   Toate cheltuielile realizate prezentate spre decontare trebuie să fie în legătura cu obiectul cererii de finanţare.  Cheltuielile finale ale proiectului sunt considerate eligibile dacă plata efectivă a fost efectuată în perioada de implementare a proiectului și dacă sunt realizate în condițiile stabilite de legislația în vigoare, contractul de finanțare și ghidul solicitantului. Beneficiarul proiectului este responsabil pentru stabilirea unei perioade de implementare a proiectului astfel încât să își prevadă și perioada necesară efectuării plăților pentru aceste cheltuieli. |

* + 1. *Categorii de cheltuieli neeligibile*

|  |
| --- |
| Sunt considerate neeligibile următoarele categorii de cheltuieli, fără ca enumerarea să fie limitativă:   1. cheltuieli neeligibile sunt prevăzute de Hotărârea 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru tranziție justă, dintre acestea exemplificăm:  * cheltuielile prevazute la art. 64 din Regulamentul (UE) 2021/1060; * cheltuielile efectuate în sprijinul relocării potrivit art. 66 din Regulamentul (UE) 2021/1.060; * cheltuielile excluse de la finanţare potrivit art. 7 alin. (1), (4) şi (5) din Regulamentul (UE) 2021/1058; * cheltuielile excluse de la finanţare potrivit art. 16 alin. (1) şi art. 22 alin. (4) din Regulamentul (UE) 2021/1057; * cheltuielile excluse de la finanţare potrivit art. 9 din Regulamentul (UE) 2021/1056; * achiziţia de echipamente şi autovehicule sau mijloace de transport secondhand; * amenzi, penalităţi, cheltuieli de judecată şi cheltuieli de arbitraj; * cheltuielile efectuate peste plafoanele specifice stabilite de autorităţile de management prin ghidul solicitantului, în aplicarea prevederilor art. 2 alin. (1) lit. f); * cheltuielile excluse de la finanţare de autorităţile de management prin ghidul solicitantului, în aplicarea prevederilor art. 2 alin. (1) lit. f), corespunzător specificului programului şi particularităţilor operaţiunilor; * cheltuielile realizate în cadrul operaţiunilor care intră sub incidenţa prevederilor art. 63 alin. (6) din Regulamentul (UE) 2021/1060, cu excepţia situaţiilor reglementate la art. 20 alin. (1) lit. b) din acelaşi regulament.  1. taxa pe valoarea adăugată aferentă cheltuielilor neeligibile; 2. taxa pe valoarea adăugată recuperabilă/deductibilă potrivit legii; 3. taxa de timbru verde; 4. achiziţionarea de terenuri şi/sau construcţii; 5. costurile operaţionale, de funcţionare, de testare şi întreţinere; 6. costuri administrative chiriile şi reparaţii ale imobilizărilor de interes general în administraţie; energie, şi alte consumuri similare; cheltuieli administrativ-gospodăreşti; alte cheltuieli generale de administraţie; 7. cheltuieli de mentenanță a investiției; 8. costuri de personal; 9. dobânzi debitoare; 10. costurile pentru operarea investiției în perioada de sustenabilitate a proiectului; 11. sumele rezultate din diferențele de curs valutar; 12. cheltuieli financiare, respectiv prime de asigurare, taxe, comisioane, rate şi dobânzi aferente creditelor; 13. contribuțiile în natură; 14. cheltuielile pentru locuințe; 15. amortizarea; 16. cheltuielile cu leasingul; 17. provizioane; 18. cheltuieli cu asigurarea pe timpul operării; 19. cheltuielile nedeductibile fiscal conform Legii nr. 227/2015 privind Codul Fiscal, cu modificările și completările ulterioare; 20. amortizarea; 21. cheltuielile aferente elementelor de mobilier; 22. cheltuielile efectuate înainte de data depunerii cererii de finanțare, cu excepția costurilor de consultanță privind realizarea cererii de finanțare. |

* + 1. *Opțiuni de costuri simplificate. Costuri directe și costuri indirecte*

|  |
| --- |
| În vederea simplificării procesului de verificare a cheltuielilor și în scopul diminuării sarcinii administrative asupra beneficiarului și a AM PoCIDIF, în aplicarea prevederilor Comunicării Comisiei 2021/C 200/01- orientări privind utilizarea opțiunilor simplificate în materie de costuri, AM va utiliza opțiunile de costuri simplificate, în conformitate cu prevederile Regulamentului (UE) 2021/1060, art. 54, lit. (a) si cu OUG 23/2023, art. 26, alin. (4).  Scopul utilizării opțiunilor simplificate în materie de costuri (SCO) este reducerea semnificativă a sarcinii administrative prin eliminarea verificării documentelor justificative individuale în decontarea cheltuielilor finanțate.  În cadrul prezentului apel de proiecte se utilizează costurile directe care reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau cu respectivul proiect.  Conform OUG nr. 23/2023, capitoul X. Costuri simplificate, art. 27, alin 1 și alin. 4:   * **Costurile directe** **(Co dir)** pot include și alte categorii de cheltuieli eligibile decât cele cu investițiile care sunt direct legate de atingerea obiectivelor proiectului și pentru care poate fi demonstrată legătura directă. * **Costuri indirecte** **(Co indr)** sunt toate acele cheltuieli care nu se încadrează în categoria costurilor directe.   În cadrul prezentului apel de proiecte, se vor utiliza opțiuni de costuri simplificate, respectiv finanțarea prin rată forfetară pentru costurile indirecte, de maxim 7% din costurile directe eligibilede la secțiunea *5.3.2. Categorii și plafoane de cheltuieli eligibile.*  Costurile directe reprezintă baza pentru calcularea costurilor indirecte.  Utilizarea opțiunilor simplificate în materie de costuri reprezintă o simplificare a modului de rambursare a cheltuielilor și nu va exonera beneficiarii de respectarea obligațiilor legale în vigoare.  Tipurile de cheltuieli care se încadrează în categoria costurilor directe și indirecte sunt detaliate în cadrul secțiunii *5.3.2. Categorii și plafoane de cheltuieli eligibile.* |

* + 1. *Opțiuni de costuri simplificate. Costuri unitare/sume forfetare și rate forfetare*

|  |
| --- |
| În cadrul acestui apel se vor utiliza opțiuni de costuri simplificate, respectiv finanțarea prin rată forfetară pentru costurile indirecte, de maxim 7% din costurile directe eligibile.  **Formula de calcul a costurilor indirecte:**  Co ind = Co dir \* Rforfetară (7%)  Unde:  Co ind = costurile indirecte  Co dir = costurile directe  Rforfetară (%) = rata forfetară   * Costurile directe vor fi decontate în baza documentelor justificative. |

* + 1. *Finanțare nelegată de costuri*

|  |
| --- |
| *N/A* |

## *Valoarea minimă și maximă eligibilă/nerambursabilă a unui proiect*

|  |
| --- |
| În cadrul acestui apel, valoarea finanțării nerambursabile acordate este de minimum 10.000 și maximum 50.000 euro/per proiect/per beneficiar, echivalent în lei la cursul de schimb InforEuro valabil la data lansării apelului de proiecte.  Ajutoarele de minimis acordate în conformitate cu schema aprobată prin OMIPE nr.127/2024 pot fi cumulate cu ajutoarele de minimis acordate în conformitate cu Regulamentul (UE) nr. 2023/2832 al Comisiei din 13 decembrie 202 privind aplicarea articolelor 107 și 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general în limita plafonului stabilit în regulamentul respectiv. Acestea pot fi cumulate cu ajutoare de minimis acordate în conformitate cu alte regulamente de minimis în limita plafonului relevant.  Ajutorul de minimis ce poate fi acordat unei întreprinderi unice, din fonduri publice, pe o perioadă de 3 ani este de 300.000 de euro, echivalent în lei, la cursul de schimb InforEuro valabil la data acordării ajutorului.  Ajutoarele de minimis se consideră acordate la data semnării contractului de finanțare, indiferent de data la care ajutoarele de minimis se plătesc întreprinderii respective. Acestea nu se cumulează cu ajutoarele de stat acordate pentru aceleași costuri eligibile.  În cazul în care valoarea totală a ajutoarelor de minimis acordate unei întreprinderi unice pe o perioadă de trei ani, cumulată cu valoarea alocării financiare acordate în conformitate cu schema aprobată prin OMIPE nr.127/2024, depășește plafonul de minimis în valoare de 300.000 euro/întreprindere unică, operatorul economic solicitant poate beneficia de ajutor de minimis, doar dacă întreprinderea alege între reducerea valorii ajutorului solicitat astfel încât să se încadreze în plafon și rambursarea totală sau parțială a ajutorului anterior obținut, pentru a fi respectat plafonul de minimis.  Pentru confirmarea respectării condițiilor de cumul de mai sus, la depunerea cererii de finanțare solicitantul va enumera în cererea de finanțare toate ajutoarele de stat/ de minimis de care a beneficiat în ultimii 3 ani, inclusiv la nivelul întreprinderilor cu care formează o întreprindere unică. În etapa de contractare solicitantul va anexa Declarația pe proprie răspundere cu privire la orice alt ajutor de minimis primit în ultimii 3 ani.  În sensul Regulamentului de minimis, întreprinderea unică reprezintă un grup de întreprinderi legate.  Întreprinderile care întreţin, prin intermediul uneia sau mai multor întreprinderi, oricare dintre relaţiile prevăzute la art. 2 alin. (2) din Regulamentul (UE) nr. 2023/2831, constituie, de asemenea, o întreprindere unică. Astfel, dacă întreprinderea A deține majoritatea drepturilor de vot ale întreprinderii B, iar B deține, la rândul ei, majoritatea drepturilor de vot ale întreprinderii C, atunci toate cele 3 întreprinderi constituie o întreprindere unică și împreună vor putea beneficia de 300.000 euro (nu fiecare în parte de câte 300.000 euro).  La identificarea întreprinderii unice, se vor avea în vedere doar întreprinderile înregistrate pe teritoriul aceluiași stat membru UE. Astfel, chiar dacă întreprinderea A (înregistrată în România) este deținută în proporție de 60% de întreprinderea B (înregistrată în afara României), cele două întreprinderi nu sunt considerate o întreprindere unică.  Totuși, legătura dintre A și B trebuie luată în calcul la încadrarea solicitantului într-una din categoriile IMM.  Legăturile stabilite prin intermediul unei persoane fizice, sau al unui grup de persoane fizice care acționează de comun acord (a se vedea Legea 346/2004, cu modificările și completările ulterioare – Art. 4^4 alin 4) trebuie luate în calcul astfel: dacă întreprinderea A (solicitant) și C sunt considerate legate prin intermediul persoanei fizice X, pentru verificarea încadrării lui A într-una din categoriile IMM, la datele întreprinderii A se vor adăuga în totalitate datele (numărul mediu de salariați) înregistrate de C. Pe de altă parte, în ceea ce privește acordarea și cumularea ajutorului de minimis, A și C vor fi considerate ca formând o întreprindere unică.  **Atenție!**  Valoarea finanțării nerambursabile solicitate la data depunerii cererii de finanțare nu poate fi modificată în sensul creșterii acesteia în cazul în care intervin modificări pe parcursul procesului de evaluare, selecție și contractare. |

## *Cuantumul cofinanțării acordate*

|  |
| --- |
| Conform secțiunii *3.4 Rata de cofinanțare* |

## *Durata proiectului*

|  |
| --- |
| Durata maximă de implementare a proiectului este de cel mult 18 luni și se stabilește de solicitant în funcție de complexitatea proiectului. Perioada de implementare a proiectului se poate majora peste durata de 18 luni, dar nu mai târziu de 31 decembrie 2029, în baza unei justificări temeinice a beneficiarului, rezultată din procesul de implementare.  Perioada de implementare se calculează de la data semnării contractului de finanțare, la care se adaugă, dacă este cazul, şi perioada de desfăşurare a activităţilor proiectului înainte de semnarea contractului, conform regulilor de eligibilitate a cheltuielilor. |

## *Alte cerințe de eligibilitate a proiectului*

|  |
| --- |
| * Proiectul respectă condițiile de eligibilitate prevăzute de ghidul solicitantului, conform *Declarației unice*. * Locul de implementare a proiectului este situat în una din cele șapte regiuni mai puțin dezvoltate (Nord-Est, Sud-Est, Sud Muntenia, Sud Vest Oltenia, Vest, Nord-Vest și Centru) sau în regiunea mai dezvoltată Bucureşti-Ilfov. În funcție de locul de implementare a proiectului, solicitantul depune o singură cerere de finanțare în cadrul apelului dedicat LDR sau MDR. * La depunerea cererii de finanţare, solicitantul trebuie să aibă deja locul de implementare a proiectului înregistrat ca sediu principal sau secundar (punct de lucru), conform certificatului constatator ORC.   Locul de implementare a proiectului reprezintă locația în care solicitantul desfășoară efectiv, și în mod regulat, activitatea pentru care solicită finanțare.   * Proiectul nu include activități demarate înainte de depunerea cererii de finanțare, cu excepția serviciilor de consultanță pentru scrierea cererii de finanțare. |

# INDICATORI DE ETAPĂ

|  |
| --- |
| Indicatorii de etapă reprezintă repere cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect. În funcție de natura proiectelor, indicatorii de etapă pot reprezenta: realizarea unor activități sau subactivități din proiect, atingerea unor stadii de implementare sau de execuție tehnică sau financiară prestabilite, precum și stadii sau valori intermediare ale indicatorilor de realizare.  Indicatorii de etapă (cu valori și date de realizare a acestora) se vor regăsi în cadrul Planului de monitorizare a proiectului și se vor monitoriza de către autoritatea de management pe parcursul implementării proiectului.  Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului.  Indicatorii de etapă prevăzuți în Planul de monitorizare a proiectului se stabilesc în corelare cu prevederile din cadrul Ghidului solicitantului și *Anexa 9 Plan de monitorizare*. În cadrul *Anexei 9* sunt prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale ale indicatorilor de realizare și de rezultat prevăzuți în cadrul cererii de finanțare.  Informațiile privind indicatorii de etapă se vor completa în cadrul Cererii de Finanțare, secțiunea Indicatori de etapă. |

# COMPLETAREA ȘI DEPUNEREA CERERILOR DE FINANȚARE

## *Completarea formularului cererii*

|  |
| --- |
| Cererea de finanțare se completează direct în platforma MySMIS2021. Formatul cererii de finanțare cuprinde toate informațiile necesare pentru completarea corectă și completă a aplicației.  Solicitantul este singurul responsabil pentru transmiterea/completarea corectă și în timp a cererii de finanțare (și a documentelor anexate), dar și pentru corectitudinea informațiilor din cadrul documentelor transmise.  Corectitudinea și coerența documentelor și informațiilor financiare, precum și justificarea acestora este esențială în procesul de evaluare și selecție.  Documentele încărcate în sistemul informatic MySMIS, ca parte din cererea de finanțare, trebuie să fie lizibile și complete. Se recomandă o atenție sporită la scanarea anumitor documente de dimensiuni mari, ori care necesită o rezoluție adecvată pentru a asigura lizibilitatea. |

## *Limba utilizată în completarea cererii de finanțare*

|  |
| --- |
| Cerererea de finanțare trebuie să fie tehnoredactată în limba română. Nu sunt acceptate cereri de finanțare completate de mână sau redactate în altă limbă.  Completarea cererii de finanțare într-un mod clar și coerent va înlesni procesul de evaluare a acesteia.  În cazul anexării unor documente emise în altă limbă, se va anexa obligatoriu și traducerea legalizată sau autorizată a acestora. |

## *Metodologia de justificare și detaliere a bugetului cererii de finanțare*

|  |
| --- |
| Bugetul proiectului este cuprins în cererea de finanțare și este întocmit în lei conform prevederilor prezentului Ghid, inclusiv a anexelor la acesta, astfel încât să respecte formatul-cadru și conținutul minim aprobat prin Ordinul ministrului investițiilor și proiectelor europene nr. 1777/03.05.2023.  La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr.66/2011.  În completarea bugetului cererii de finanțare, solicitantul de finanțare va avea în vedere următoarele:   * toate costurile vor fi detaliate pe linii/sublinii de buget aferente cheltuielilor eligibile directe/indirecte, precum și celor neeligibile și vor fi introduse cu două zecimale; * suportarea în totalitate a cheltuielilor neeligibile ale proiectului.   Costurile aferente proiectului se vor fundamenta, de exemplu prin oferte de preț, cataloage, website-uri, sau alte alte surse verificabile (cel puțin 2 surse).  Bugetul proiectului va fi corelat cu activitățile prevăzute și se vor respecta pragurile pentru anumite cheltuieli conform ghidului.  Rambursarea cheltuielilor se va face pe categorii de cheltuieli, cu încadrarea în totalul sumei aprobate pentru categoria respectivă.  Modelul de buget pentru MySMIS2021 se regăsește în *Anexa 5 Bugetul proiectului* și corespunde categoriilor de cheltuieli eligibile din prezentul ghid al solicitantului.  În cadrul fiecărei linii bugetare, beneficiarul va estima doar în lei valoarea bunurilor și serviciilor care presupun cheltuieli în valută, cu precizarea cursului valutar inforeuro din ghidul solicitantului. |

## *Anexe și documente obligatorii la depunerea cererii*

|  |
| --- |
| Împreună cu cererea de finanțare, solicitantul va depune *Declarația unică* și documentele justificative, documentele suport și anexele obligatorii prevăzute în prezentul ghid al solicitantului, necesare pentru etapa de evaluare tehnico-financiară a proiectului.  Documentele solicitate odată cu depunerea cererii de finanțare trebuie să se încadreze în valabilitatea stabilită de normele naționale în vigoare, acolo unde este cazul. Acestea se vor semna electronic și vor fi încărcate în format PDF în sistemul informatic.  Documentele obligatorii la depunerea cererii de finanțare sunt:   1. Documentele privind identificarea reprezentantului legal al solicitantului, în termen de valabilitate. 2. Mandatul special/Împuternicirea specială, în cazul în care cererea de finanțare (inclusiv anexe) este semnată de o altă persoană decât reprezentantul legal al solicitantului. 3. Documente statutare solicitant, conform legislației în vigoare la data depunerii cererii de finanțare:  * documentele statutare, inclusiv ultimele actele adiționale, dacă există – actul constitutiv; * certificatul de înregistrare fiscală/CUI; * certificat constatator eliberat de Oficiul Registrului Comerţului de pe lângă tribunalul unde îşi are sediul solicitantul, ori prin serviciul InfoCert. Documentele depuse trebuie să fie emise cu cel mult 30 de zile calendaristice înainte de data transmiterii cererii de finanțare.  1. Declarația Unică - *Anexa 2* 2. Declarația privind încadrarea în categoria IMM și, daca este cazul, Calculul pentru întreprinderi partenere sau legate – *Anexa 3* 3. ”Calcul firmă în dificultate” anexat Metodologiei de verificare a declarației pe propria răspundere a reprezentantului întreprinderii privind încadrarea în categoria „întreprindere în dificultate” – Anexa 11 4. Buget proiectului - *Anexa 5* 5. Documente justificative care au stat la baza stabilirii costurilor în cadrul proiectului: minim 2 oferte (justificări) de preţ pentru cheltuielile eligibile inclusiv studii de piață sau analize de preț detaliate care să justifice valorile estimate ale bugetului (oferte semnate/datate și asumate de emitent sau capturi de pe site-uri oficiale ale companiilor de profil – care să conțină elemente de identificare privind data ofertei și firma care oferă produsul/serviciul, asumate de solicitant prin semnătură), documente care vor fi ataşate cererii de finanțare. 6. Centralizator cu toate ofertele, pentru fiecare cheltuială din buget – *Anexa 6*   Centralizatorul ofertelor va cuprinde următoarele informații: denumire, specificații, oferta 1/justificarea 1, preț piața, oferta 2/justificarea 2, preț piața, număr bucăți, preț/bucată/serviciu,valoare bugetată, observatii.   1. Situaţiile financiare anuale ale solicitantului depuse la unitățile teritoriale ale Ministerului Finanțelor Publice pentru ultimii 3 ani. |

## *Aspecte administrative privind depunerea cererii de finanțare*

|  |
| --- |
| Pentru a propune un proiect în vederea finanțării, solicitantul trebuie să completeze în limba română cererea de finanțare în sistemul electronic MySMIS2021, în cadrul apelului aferent prezentului ghid al solicitantului.  Cererea de finanțare este compusă din:   * **Formularul Cererii de finanțare** ale cărei secțiuni se completează exclusiv în aplicația MySMIS2021. *Anexa 1 Formularul cererii de finanțare* la acest ghid prezintă aceste secțiuni și include instrucțiuni, recomandări și clarificări privind modul de completare. Certificarea aplicației va fi semnată numai de către reprezentantul legal al solicitantului cu semnătură electronică extinsă, bazată pe un certificat calificat nesuspendat sau nerevocat la momentul respectiv și generată cu ajutorul unui dispozitiv securizat de creare a semnăturii electronice, conform Legii 455/2001, cu modificările și completările ulterioare; * **Anexele la cererea de finanțar**e, prezentate în cadrul capitolului *14 Anexe*, vor fi încărcate în aplicația informatică, în format PDF, semnate cu o semnătura electronică extinsă, bazată pe un certificat calificat nesuspendat sau nerevocat la momentul respectiv și generată cu ajutorul unui dispozitiv securizat de creare a semnăturii electronice, conform Legii nr. 455/2001, cu modificările și completările ulterioare.   Anexele se vor completa conform modelelor și se vor încărca și transmite tot prin sistemul informatic MySMIS2021. Transmiterea unei Cereri de Finanțare reprezintă un angajament oficial al solicitantului, conform căruia toate detaliile proiectului sunt corecte și reale. Totodată, reprezintă o confirmare a faptului că, dacă finanțarea se acordă, solicitantul se angajează să implementeze proiectul în condițiile descrise în Cererea de Finanțare și în concordanță cu condițiile stabilite în Contractul de Finanțare.  Pentru transmiterea cererii de finanțare, solicitantul de finanțare va urma pașii descriși în Manualul de utilizare MySMIS2021 Front Office Modulul Cerere de finanțare (link: <https://www.fonduri-ue.ro/mysmis#manualeb> ). |

## *Anexele și documente obligatorii la momentul contractării*

|  |
| --- |
| Următoarele documente se vor prezenta în etapa de contractare a proiectului:   1. Certificatul de atestare fiscală, referitor la obligațiile de plată la bugetul de stat, din care să rezulte că solicitantul și-a achitat obligațiile de plată nete în termenele legale. Certificatul trebuie să fie în termen de valabilitate la data transmiterii. 2. Certificatul de atestare fiscală, referitor la obligațiile de plată la bugetul local pentru sediul social și punctele de lucru, din care să rezulte că solicitantul și-a achitat obligațiile de plată nete în termenele legale. Certificatele trebuie să fie în termen de valabilitate la data transmiterii. 3. Certificatul de cazier fiscal al solicitantului, din care să rezulte că, la data emiterii, solicitantul nu are fapte înscrise în cazierul fiscal legate de cauze referitoare la obținerea şi utilizarea fondurilor europene şi/sau a fondurilor publice naționale. Certificatul trebuie să fie în termen de valabilitate la data transmiterii. 4. Documentul privind dreptul solicitantului asupra imobilului: un drept real sau un drept de folosință care rezultă din contracte de închiriere sau de comodat asupra imobilului, după caz, începând cu data depunerii cererii de finanțare, inclusiv pe perioada de minimum 3 ani după finalizarea proiectului. 5. Documentul care dovedește înregistrarea solicitantului în ”Catalogul Editurilor din România” al Bibliotecii Naționale a României. 6. Plan de amplasare a echipamentelor/dotărilor achiziționate prin proiect. Acest document poate fi elaborat de solicitant. 7. Declarație privind eligibilitatea TVA – *Anexa 4* 8. Declarația privind încadrarea în categoria IMM și, daca este cazul, Calculul pentru întreprinderi partenere sau legate, actualizată - *Anexa 3* 9. ”Calcul firmă în dificultate” anexat Metodologiei de verificare a declarației pe propria răspundere a reprezentantului întreprinderii privind încadrarea în categoria „întreprindere în dificultate”, actualizat, dacă este cazul – Anexa 11 10. Actul de împuternicire pentru semnarea contractului de finanțare, dacă este cazul. 11. Declarație pe proprie răspundere cu privire la orice alt ajutor de minimis primit in ultimii 3 ani. 12. Planul de monitorizare – *Anexa 9* 13. Orice alt document din lista celor anexate la depunerea cererii de finanțare, actualizat, dacă au intervenit modificări.   În cazul în care anumite documente își pierd valabilitatea pe parcursul procesului de evaluare sau prezintă erori materiale, AM PoCIDIF va solicita retransmiterea acestora în etapa de contractare. |

## *Renunțarea la cererea de finanțare*

|  |
| --- |
| Renunțarea la cererea de finanțare se va face numai de către reprezentantul legal sau de către persoana împuternicită prin mandat/împuternicire specială prin aplicația MySMIS 2021.  Renunțarea se poate transmite în orice etapă a proiectului, până la semnarea contractului de finanțare. |

# PROCESUL DE EVALUARE, SELECȚIE ȘI CONTRACTARE A PROIECTELOR

## *Principalele etape ale procesului de evaluare, selecție și contractare*

|  |
| --- |
| Evaluarea, selecția și contractarea proiectelor depuse se realizează strict în baza documentelor și informațiilor transmise de solicitantul de finanțare prin sistemul informatic MySMIS2021/SMIS2021+ cu excepția situațiilor de nefuncționalitate a sistemului sau în alte situații prevăzute în ghidul solicitantului de finanțare sau detaliate de către AM prin Instrucțiuni. Nu se vor analiza documente transmise sau comunicate în afara sistemului informatic MySMIS2021/SMIS2021+, de exemplu pe email, fax, poștă, etc.  Cererile de finanţare depuse de solicitanţi în sistemul informatic MySMIS2021/SMIS2021+, se evaluează în conformitate cu metodologia și criteriile de evaluare şi selecţie descrise în cadrul prezentului ghid și aprobate de Comitetul de monitorizare a programului, conform prevederilor art. 40 din Regulamentul (UE) 2021/1060, cu modificările şi completările ulterioare.  Principalele etape ale procesului de evaluare, selecție și contractare sunt:  **1. Depunerea și înregistrarea cererilor de finanțare**  Depunerea unei cereri de finanțare reprezintă operațiunea de transmitere, de către un solicitant, a unei solicitări de finanțare (cerere de finanțare), prin intermediul sistemului informatic SMIS2021/MySMIS2021. Sistemul informatic SMIS2021/MySMIS2021 alocă, în mod automat, codul proiectului (codul SMIS).  **2. Conformitatea administrativă**  Această etapă este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+. Declarația unică se depune odată cu cererea de finanțare, urmând ca, în situația în care proiectul este propus pentru contractare, solicitantul să facă dovada îndeplinirii condițiilor de eligibilitate prevăzute de Ghidul solicitantului, în etapa de contractare, prin documente justificative.  **3. Evaluarea tehnică și financiară a cererii de finanțare**  După verificarea conformității administrative, solicitantul este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.  Evaluarea tehnică și financiară se va realiza în baza grilei de evaluare, care reprezintă *Anexa 7* *Grila de evaluare tehnică și financiară* la prezentul ghid.  **4. Contractarea proiectelor**  După finalizarea evaluării tehnice și financiare a cererilor de finanțare, AM PoCIDIF demarează etapa de contractare.  Selecția cererilor de finanțare va fi derulată în conformitate cu prevederile ghidului solicitantului, în ordinea descrescătoare a punctajelor obținute în urma evaluării tehnico-financiare.  Intrarea în etapa de contractare este adusă la cunoștința solicitantului prin sistemul informatic MySMIS2021/SMIS2021+.  În cadrul acestei etape solicitanții de finanțare trebuie să facă dovada celor declarate prin *Declarația unică*, respectiv să prezinte documentele justificative prin care fac dovada îndeplinirii tuturor condițiilor de eligibilitate. |

## *Conformitate administrativă – DECLARAȚIA UNICĂ*

|  |
| --- |
| Verificarea conformităţii administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza *Declaraţiei unice* generate de sistemul informatic. Condițiile de eligibilitate ale solicitanților de fonduri externe nerambursabile fac obiectul unei declarații unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.  Aplicația MySMIS2021/SMIS2021+ va genera declarația unică, completată de solicitant ce va fi semnată cu semnătură electronică extinsă de către solicitant sau reprezentantul legal al acestuia.  Solicitantul emite pe propria răspundere, sub incidenţa prevederilor legale în vigoare privind falsul în declarații și falsul intelectual, *Declaraţia unică (Anexa 2)*.  După verificarea conformităţii administrative, solicitantul este informat, prin emiterea unei notificări prin intermediul aplicaţiei MySMIS2021/SMIS2021+, cu privire la trecerea proiectului în etapa de evaluare tehnică şi financiară sau, după caz, cu privire la nerespectarea cerinţelor de conformitate administrativă, situaţie în care nu este demarată etapa de evaluare tehnică și financiară.  Admiterea cererii de finanțare, în această etapă, nu exclude posibilitatea ca proiectul să fie respins în etapa de verificare contractuală, dacă în urma analizei se constată nerespectarea oricărei condiții de acordare a finanțării. |

## *Etapa de evaluare preliminară – dacă este cazul (specific pentru intervențiile FSE+)*

|  |
| --- |
| *N/A* |

## *Evaluarea tehnică și financiară. Criterii de evaluare tehnică și financiară*

|  |
| --- |
| Grilele de evaluare tehnică și financiară se completează și se generează în sistemul informatic MySMIS2021/SMIS2021+.  Evaluatori pot recomanda modificarea bugetului proiectului în sensul reducerii valorii/încadrării corecte a cheltuielilor eligibile.  Ajustările bugetare se realizează de echipa de evaluare doar în urma transmiterii solicitării de clarificări și analizării răspunsului primit de la solicitant.  Evaluarea tehnică şi financiară se realizează de către comisiile de evaluare, în conformitate cu criteriile de evaluare tehnică şi financiară prevăzute în cadrul *Anexei 7 Grila de evaluare tehnică și financiară.*  Pe parcursul procesului de evaluare tehnică și financiară, comisia de evaluare poate solicita clarificări.  Termenul de răspuns aferent fiecărei solicitări de clarificări va fi de maximum 5 zile lucrătoare, în funcție de complexitatea acestora, termen ce poate fi prelungit, dacă este necesar, până cel târziu în cea de-a 20-a zi de la data transmiterii primei solicitări de clarificări. Termenul curge din ziua lucrătoare imediat următoare transmiterii solicitării prin sistemul electronic.  În lipsa unor răspunsuri la clarificări, primirea unor răspunsuri neconcludente sau nerespectarea termenelor maxime de răspuns la solicitările de clarificări, AM PoCIDIF ia decizia privind rezultatul evaluării pe baza informațiilor existente.  Rezultatele evaluării tehnice și financiare se comunică solicitantului electronic, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.  Solicitantul poate formula contestație pe cale administrativă în termen de 30 de zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.  În cazul admiterii contestației ca rezultat al reevaluării tehnice și financiare, AM PoCIDIF procedează la inițierea etapei de contractare, având în vedere considerentele deciziei de soluționare a contestației.  **Mecanismul de selecție a proiectelor:**   * Toate cererile de finanțare transmise în perioada de depunere vor fi evaluate în vederea selectării acestora pentru finanțare, urmând a fi contractate cele care au obținut cel puțin 70 de puncte (pragul de calitate) în ordinea descrescătoare a punctajelor obținute (începând cu proiectul/ele ce au obținut punctajul cel mai ridicat), și care se încadrează în alocarea financiară disponibilă pentru fiecare apel de proiecte. * Proiectele care obțin mai puțin de 70 de puncte, în urma evaluării tehnice și financiare sunt respinse.   În caz de punctaje egale, va fi selectat proiectul cu punctaj mai mare la primul criteriu, respectiv Contribuția proiectului la realizarea obiectivului specific, în următoarea ordine: subcriteriul 1.1 Raportul dintre valoarea solicitată și numărul de cititori/utilizatori estimați (până la 12 luni calculate de la finalizarea perioadei de implementare) ai tuturor produselor realizate prin proiect (eBook/audiobook), 1.2 Titlurile propuse pentru digitizare (eBook/audiobook) cuprind volume ale autorilor de limbă română. Dacă și în acest caz punctajul este egal se va face departajarea după punctajul obținut la criteriul Calitatea proiectului, subcriteriul 2.2 Proiectul include activități de tipul (...).  **Atenție!**  În vederea generării Declarației unice din sistem și transmiterii cererii de finanțare prin sistemul informatic MySMIS2021/SMIS2021+, este obligatorie efectuarea autoevaluării criteriilor, respectiv subcriteriilor de evaluare tehnică și financiară de către solicitant. |

## *Aplicarea pragului de calitate*

|  |
| --- |
| În cazul prezentului apel se aplică pragul de calitate de 70 puncte. |

## *Aplicarea pragului de excelență*

|  |
| --- |
| *N/A* |

## *Notificarea rezultatului evaluării tehnice și financiare.*

|  |
| --- |
| Notificarea rezultatului evaluării tehnice și financiare va fi transmisă prin intermediul aplicației MySMIS2021 și va conține rezultatul, punctajul obținut şi justificarea acordării respectivului rezultat și punctaj, pentru fiecare criteriu/subcriteriu în parte. |

## *Contestații*

|  |
| --- |
| Solicitantul poate depune contestație, conform prevederilor legale aplicabile, împotriva notificării rezultatului evaluării cererii de finanțare, în termen de 30 zile calendaristice de la data comunicării rezultatului prin intermediul sistemului informatic MySMIS2021/SMIS2021+, aceasta fiind strict legată de motivele respingerii din scrisoarea de respingere. Contestația se transmite în aplicația MySMIS2021/SMIS2021+.  Contestatia trebuie să conțină cel puțin următoarele elemente:  • Identificarea contestatarului, prin: denumire solicitant, adresa, numele și funcția reprezentantului legal;  • Identificarea proiectului, prin: numărul unic de înregistrare alocat Cererii de finanțare (codul MySMIS 2021) și titlul proiectului;  • Obiectul contestației - ce se solicită prin formularea contestației. Obiectul contestației va fi strict legat de motivația prezentată în scrisoarea de respingere și în conformitate cu criteriile enunțate în prezentul Ghid;  • Motivele de fapt și de drept (dispozițiile legale naționale și/sau europene, principiile încălcate);  • Mijloace de probă (acolo unde există);  • Semnătura electronică a reprezentantului legal;  • Data formulării contestației.  Contestatarul nu poate să depună documente noi în susținerea cauzei și nu poate să modifice conținutul cererii de finanțare. Rolul clarificărilor și al contestației nu este acela de a ajuta la completarea cererii de finanțare și a anexelor aferente acesteia.  Pentru soluţionarea contestaţiilor se pot solicita informaţii şi documente necesare pentru soluţionarea contestaţiei, cu respectarea principiilor tratamentului egal şi nediscriminării. În cazul în care se va considera că documentele prezentate nu sunt suficiente, se vor putea solicita clarificări și documente suplimentare și se va putea ține cont de acestea dacă au fost depuse în termenele și condițiile stabilite. De asemenea, se poate decide reevaluarea proiectului cu alte echipe de experți.  Contestațiile sunt analizate și soluționate, în termen de 30 de zile calendaristice de la data înregistrării acesteia, prin emiterea unei decizii motivate în fapt și în drept care se comunică solicitantului, prin grija AM PoCIDIF, electronic, prin intermediul sistemului informatic MySMIS2021/ SMIS2021+. Decizia privind soluționare a contestațiilor poate fi de admitere, admitere în parte sau de respingere.  Contestaţia depusă poate fi retrasă oricând până la soluţionarea acesteia, prin solicitarea în scris de retragere a contestaţiei, semnată de reprezentantul legal sau de persoana împuternicită expres în acest sens, care va fi depusă prin intermediul sistemul electronic MySMIS. Prin retragerea contestaţiei se pierde dreptul de a se înainta o nouă contestaţie în interiorul termenului general de depunere a acesteia.  Decizia de soluționare a contestației constituie un act administrativ în înțelesul Legii nr. 554/2004 și este definitivă în sistemul căilor administrative de atac, solicitantul putând ataca decizia la instanța de judecată, în conformitate cu prevederile art. 8 din Legea nr. 554/2004, cu modificările şi completările ulterioare.  Hotărârea instanței de judecată definitivă și irevocabilă este opozabilă AM PoCIDIF.  Nu se acceptă contestații asupra procesului de evaluare tehnică și financiară semnate de alte persoane decât reprezentantul legal și/sau persoana împuternicită expres de către acesta. |

## *Contractarea proiectelor*

* + 1. *Verificarea îndeplinirii condițiilor de eligibilitate*

|  |
| --- |
| Solicitanții ale căror cereri de finanțare au întrunit pragul de calitate, care au îndeplinit condițiile prevăzute în Ghidul Solicitantului și ale căror rezultate confirmă îndeplinirea condițiilor pentru selecție, sunt notificați cu privire la intrarea în etapa de contractare, în termen de 5 zile lucrătoare de la finalizarea etapei de evaluare tehnico-financiară.  Demararea etapei de contractare este adusă la cunoștința solicitantului prin sistemul informatic MySMIS2021/SMIS2021+ după finalizarea evaluării tehnice și financiare a cererilor de finanțare.  Selectarea unui proiect pentru finanțare este condiționată de următoarele elemente:   1. punctajul obţinut să fie de cel puţin 70 puncte 2. disponibilitatea fondurilor alocate acestui apel.   În termenul prevăzut în scrisoare pentru demararea etapei contractuale, solicitantul trebuie să facă dovada celor asumate prin declarația unică, respectiv să prezinte documentele suport care dovedesc îndeplinirea tuturor criteriilor de eligibilitate.  În cazul în care solicitantul al cărui proiect a fost aprobat nu transmite documentele și informațiile solicitate în termenul prevăzut, termenul poate fi prelungit cu acceptul AM. Cererea unui solicitant de prelungire a termenului de răspuns nu va fi acceptată în mod automat de AM, ci trebuie să existe motive întemeiate pentru această solicitare. AM examinează motivele date și poate respinge cererile care prezintă justificări nefundamentate sau care nu respectă prevederile ghidului și/sau a legislației naționale și europene relevante.  În cazuri excepționale și pentru motive independente de solicitant, la cererea acestuia, procesul de contractare poate fi suspendat, cu condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși 45 de zile calendaristice.  Eligibilitatea solicitantului și a proiectului sunt verificate conform grilei de verificare a îndeplinirii criteriilor de verificare de eligibilitate și de contractare *(Anexa 9)*.  În cazul în care Cererea de finanțare este respinsă, solicitantului i se va comunica acest lucru, precum și motivația respingerii.  Împotriva deciziei de respingere a cererii de finanțare se poate face contestație conform prevederilor legale în vigoare.  În cazul în care solicitantul amână nejustificat semnarea contractului sau depunerea documentelor solicitate la contractare, AM poate decide retragerea finanțării, fără a crea nicio obligație din partea AM. |

* + 1. *Decizia de acordare/respingere a finanțării*

|  |
| --- |
| Ca urmare a verificării îndeplinirii condițiilor de eligibilitate, AM PoCIDIF emite „Decizia de aprobare a finanțării”, respectiv „Decizia de respingere a finanțării”, după caz.  Pentru proiectele selectate, în baza „Deciziei de aprobare a finanțării”, AM PoCIDIF va proceda la încheierea contractului de finanțare.  AM PoCIDIF emite „Decizia de respingere a finanțării”, în etapa de contractare, cu menționarea motivelor de respingere și se aduce la cunoştinţa solicitantului prin sistemul informatic MySMIS2021/SMIS2021+.  Contractul de finanțare constituie anexă la prezentul Ghid și reprezintă actul prin care solicitantul obține finanțare de la AM PoCIDIF.  Prin încheierea contractului de finanțare, beneficiarul se angajează să implementeze proiectul, în conformitate cu prevederile cuprinse în prezentul contract și în legislația europeană și națională aplicabile acestuia.  AM PoCIDIF emite decizia de respingere a finanţării, în etapa de contractare, cu menţionarea motivelor de respingere, dacă intervine cel puţin una dintre următoarele situaţii, fără ca enumerarea să excludă alte condiţii specifice prevăzute în ghidul solicitantului sau generate în cadrul procesului de evaluare și selecție:  a) solicitantul nu face dovada că cele declarate prin Declaraţia unică sunt conforme cu realitatea şi corespund cerinţelor din ghidul solicitantului, până la termenul stabilit de către AM PoCIDIF;  b) solicitantul nu raspunde/transmite documentele solicitate în etapa de contractare și/sau nu răspunde la clarificările care sunt solicitate de AM PoCIDIF, în termenele specificate.  Decizia de respingere a finanţării se aduce la cunoştinţa solicitantului prin sistemul informatic MySMIS2021/SMIS2021+. |

* + 1. *Definitivarea planului de monitorizare a proiectului*

|  |
| --- |
| Planul de monitorizare a proiectului este generat de sistemul informatic MySMIS2021/SMIS2021 și este parte integrantă a contractului de finanţare și cuprinde:   * indicatorii de etapă stabiliți pentru perioada de implementare a proiectului, pe baza cărora se monitorizează și se evaluează progresul implementării proiectului; * condițiile și documentele justificative pe baza cărora se evaluează și se probează îndeplinirea indicatorilor de etapă, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare.   Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele aşteptate ale proiectului.Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare.  Dacă data de începere a implementării proiectului este anterioară datei de semnare a contractului de finanțare, primul indicator de etapă este raportat la data semnării contractului de finanțare.  Pe baza informaţiilor incluse în cererea de finanţare şi, dacă este cazul, a informaţiilor suplimentare solicitate, se verifică şi se validează indicatorii de etapă în cadrul etapei de contractare.  Planul de monitorizare al proiectului se elaboreaza conform *Anexei 9* la prezentul ghid al solicitantului. În cadrul acestuia vor fi prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora.  În termen de 5 zile lucrătoare de la termenul prevăzut pentru un indicator de etapă, beneficiarul încarcă documentele justificative care probează îndeplinirea acestuia, iar AM PoCIDIF verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar.  Pentru confirmarea îndeplinirii indicatorului de etapă, AM PoCIDIF poate solicita clarificări sau iniția o vizită de monitorizare, caz în care se suspendă termenul de validare.  În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior prin rapoartele de progres sau cu ocazia vizitelor de monitorizare, iar autoritatea de management înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă.  Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, AM are dreptul să aplice, în funcție de analiza obiectivă și riscurile identificate, măsurile detaliate în contractul de finanțare la art.13 – Monitorizare și raportare, alin.13.  Sumele respinse ca urmare a neîndeplinirii indicatorilor de etapă la termenele stabilite pot fi incluse de beneficiar și resolicitate la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.  În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/ liderului de parteneriat şi/sau partenerilor acestuia, precum şi în situaţia unor întârzieri semnificative în îndeplinirea indicatorilor de etapă care afectează substanţial sau fac imposibilă realizarea obiectivelor şi atingerea rezultatelor proiectului asumate prin contractul/decizia de finanţare, autoritatea de management, poate proceda la rezilierea contractului de finanţare/deciziei de finanţare, potrivit prevederilor art. 37 şi 38 din Ordonanţa de urgenţă a Guvernului nr. 133/2021, şi recuperarea sumelor deja plătite beneficiarului.  Planul de monitorizare al proiectului poate face obiectul unor modificări prin act adițional la contractul de finanțare. |

* + 1. *Semnarea contractului de finanțare*

|  |
| --- |
| Contractul de finanțare se generează de sistemul informatic MySMIS2021/ SMIS2021+ și se semnează numai în format electronic de către reprezentantul legal/persoanele împuternicite ale AM PoCIDIF și reprezentantul legal/persoanele împuternicite desemnate de solicitantul.  Semnarea contractului de către beneficiar se va realiza în maximum 5 zile lucrătoare de la data notificării. În cazul în care beneficiarul, din motive obiective și bine justificate, nu poate semna contractul de finanţare în termenul de 5 zile lucrătoare, acest termen se poate prelungi până la maximum 15 zile lucrătoare, cu condiția încadrării în termenul maxim prevăzut la art. 11 alin (17) de OUG nr. 23/2023.  Contractul de Finanțare produce efecte de la data semnării lui de către ultima parte(AM).  Cererea de finanțare depusă de solicitant, cu eventualele modificări și completări efectuate pe parcursul procedurii de evaluare, selecție, contractare, devine obligatorie, fiind anexă la contractul de finanțare, deci parte integrantă a acestuia. |

# ASPECTE PRIVIND CONFLICTUL DE INTERESE

|  |
| --- |
| La elaborarea cererii de finanțare, precum și pe toată perioada implementării proiectului, beneficiarii vor trebui să respecte prevederile legale europene și naționale în vigoare referitoare la conflictul de interese şi la regimul incompatibilităților.  Beneficiarii de finanțare nerambursabilă se obligă să întreprindă toate diligențele necesare pentru a evita orice conflict de interese şi să informeze cu celeritate AM PoCIDIF în legătură cu orice situație care dă naștere sau este posibil să dea naștere unui astfel de conflict. În cazul apariției riscului unei astfel de situații, beneficiarul trebuie să ia măsuri care să conducă la evitarea, respectiv stingerea lui şi să informeze în scris AM PoCIDIF în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.  Reprezintă conflict de interese orice situație care împiedică beneficiarul de a avea o atitudine obiectivă şi imparțială, sau care îi împiedică să execute activitățile prevăzute în cererea de finanțare într-o manieră obiectivă şi imparțială, din motive referitoare la familie, viață personală, afinități politice sau naționale, interese economice sau orice alte interese. Interesele anterior menționate includ orice avantaj pentru persoana în cauză, soţul/ soția sau o rudă ori un afin, până la gradul 2 inclusiv.  Această prevedere se aplică beneficiarului, subcontractorilor, furnizorilor şi angajaților beneficiarului şi altor persoane juridice publice sau private, în cazul în care acestea sunt implicate în activități care pot fi încadrate în execuția, auditarea sau controlul bugetului Uniunii Europene, precum și angajaților AM PoCIDIF si persoanelor fizice sau juridice care desfășoară activități externalizate pentru AM PoCIDIF, implicați direct în procesul de evaluare/ selecție/ aprobare/ control, după caz, a cererilor de finanțare, respectiv în procesul de verificare/autorizare/ plată/control al cererilor de rambursare/plată. |

# ASPECTE PRIVIND PRELUCRAREA DATELOR CU CARACTER PERSONAL

|  |
| --- |
| Măsurile de interoperabilitate, schimbul de date, prelucrarea datelor cu caracter personal se realizează de către autoritățile implicate în gestionarea fondurilor europene, în temeiul art. 4 din Regulamentul (UE) 2021/1060, cu modificările și completările ulterioare, exclusiv în legătură cu cererea de finanțare și contractul de finanțare în limitele de responsabilitate și pentru exercitarea responsabilităților și atribuțiilor care le revin în implementarea și managementul programelor finanțate în cadrul politicii de coeziune 2021-2027, care fac obiectul OUG nr. 23/2023. În acest sens, *Declarația unică* anexată cererii de finanțare, include prevederi referitoare la consimțământul privind prelucrarea datelor cu caracter personal.  Depunerea cererii de finanțare reprezintă un acord ferm pentru părți în ceea ce privește gestionarea și prelucrarea datelor cu caracter personal primite în vederea îndeplinirii procesului de evaluare, selecție, contractare, și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+. |

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

|  |
| --- |
| Procesul de monitorizare se realizează în baza contractului de finanțare și a anexelor la acesta, în condițiile prevederilor legale incidente (OUG nr. 23/2023), a procedurilor aplicabile și, după caz, a Instrucțiunilor emise de AMPPoCIDIF în acest sens. Instrumentul principal utilizat în activitățile de monitorizare a proiectelor este reprezentant de Planul de monitorizare a proiectului, parte a contractului de finanțare/deciziei de finanțare.  Activitatea de monitorizare reprezintă un mecanism de colectare și analiză sistematică a informațiilor privind activitățile, indicatorii și rezultatele proiectului, de urmărire a respectării planului de monitorizare a proiectului și realizării indicatorilor de etapă prevăzuți în planul de monitorizare, precum și comunicarea și utilizarea informațiilor obținute despre progresul proiectului. |

## *11.1. Rapoartele de progres*

|  |
| --- |
| În procesul de monitorizare a proiectelor se elaborează rapoarte de progres care se transmit odată cu cererea de rambursare/plată și/sau pentru a informa asupra îndeplinirii unui indicator de etapă., documente care vor fi întocmite și transmise în baza prevederilor contractului de finanțare.  Rapoartele de progres sunt acele raportări întocmite de beneficiari și transmise prin sistemul informatic MYSMIS2021/SMIS2021+.  Scopul raportului de progres este acela de a prezenta în mod regulat informații referitoare la stadiul derulării proiectului, în scopul urmăririi progresului proiectului, al stadiului îndeplinirii indicatorilor de realizare și de rezultat, al respectării planului de monitorizare a proiectului și al realizării indicatorilor de etapă din plan. Rapoartele de progres și documentele justificative care le însoțesc conțin informații privind stadiul implementării proiectului, modul de desfășurare a activităților prevăzute în cererea de finanțare, rezultatele obținute, indicatorii realizați până în momentul raportării și probleme întâmpinate pe parcursul derulării proiectului, precum și activitățile preconizate a fi derulate în următoarea perioadă de rapoarte. La solicitarea expresă a AMPoCIDIF, beneficiarul va transmite documente suplimentare care să susțină informațiile din raportul de progres aflat în verificare.  Pentru perioada post-implementare, beneficiarul va întocmi și transmite prin sistemul informatic MYSMIS2021/SMIS2021+ rapoarte privind caracterul durabil al proiectului/investiției. Aceste raporte vor prezenta situația investitei și vor cuprinde informații privind atingerea indicatorilor de rezultat, precum și aspectele legate de sustenabilitatea proiectului/investiției. În cadrul rapoartelor post-implementare, se va detalia inclusiv stadiul de realizare a indicatorilor de rezultat pentru o evaluare ulterioară a performanțelor programului.  În perioada de durabilitate, Beneficiarul transmite anual rapoartele de durabilitate , și le transmite prin sistemul informatic MySMIS2021/SMIS2021+.  Autoritatea de management verifică rapoartele de progres disponibile în sistemul informatic MySMIS 2021/SMIS2021+ și documentele justificative care îl însoțesc în scopul urmăririi progresului proiectelor și a stadiului îndeplinirii indicatorilor de realizare și rezultat si al respectării planului de monitorizare a proiectului . |

## *11.2. Vizitele de monitorizare*

|  |
| --- |
| În procesul de monitorizare a proiectelor se pot efectua vizite de monitorizare și se elaborează rapoarte de vizită, întocmite utilizând modelul standard aplicabil la nivelul contractului.  Vizitele de monitorizare se pot efectua, atât în perioada de implementare, cât și post-implementare, pe perioada în care beneficiarul are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare. |

## *11.3. Mecanismul specific indicatorilor de etapă. Planul de monitorizare*

|  |
| --- |
| Procesul de monitorizare se realizează pe baza contractului de finanțare și a anexelor la acesta/aceasta, în condițiile stabilite de AMPoCIDIF (inclusiv prin emiterea unor Instrucțiuni în acest sesn), cu respectarea prevederilor contractului de finanțare și a legislației relevante.  Beneficiarul este responsabil pentru implementarea proiectului în condițiile specificate în contractul de finanțare, instrumentul principal utilizat în activitățile de monitorizare a proiectelor fiind reprezentant de Planul de monitorizare a proiectului, anexă a contractului de finanțare.  Planul de monitorizare a proiectului cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare. Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora.  Indicatorii de etapă fac obiectul monitorizării de către autoritatea de management care, în situația în care constată nerealizarea acestora, adoptă și implementează, în funcție de riscurile identificate, acțiuni și măsuri de monitorizare consolidate, așa cum sunt acestea incluse în prezentul ghid ori în prevederile legale sau contractuale incidente. |

# ASPECTE PRIVIND MANAGEMENTUL FINANCIAR

|  |
| --- |
| Ajutorul nerambursabil se acordă prin decontarea cheltuielilor (costurilor) eligibile conform contractului de finanțare (semnat între AM PoCIDIF și beneficiar).  Mecanismele cererilor de prefinanțare/plată/rambursare sunt reglementate în cadrul OUG nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul European de Dezvoltare regională, Fondul de Coeziune, Fondul Social European Plus, Fondul pentru o Tranziție Justă și în cadrul HG nr. 829/2022 din 27 iunie 2022 pentru aprobarea Normelor metodologice de aplicare a prevederilor OUG nr. 133/2021. |

## *12.1. Mecanismul cererilor de prefinanțare*

|  |
| --- |
| Cererea de prefinanțare reprezintă cererea depusă de către beneficiar prin care se solicită AM PoCIDIF virarea sumelor necesare pentru plata cheltuielilor aferente implementării proiectului finanțate din PoCIDIF fără depășirea valorii totale eligibile a contractului de finanțare.  Beneficiarul poate solicita prefinanțare în una sau mai multe tranşe de maximum 40% din valoarea totală a ajutorului, cu condiţia constituirii unei garanţii pentru suma aferentă prefinanţării solicitate prin depunerea unui instrument de garantare emis în condiţiile legii de o societate bancară, de o instituţie financiară nebancară sau de o societate de asigurări, cu respectarea prevederilor art. 91 alin. (5) lit. c) din Regulamentul (UE) 2021/1060. Beneficiarul este obligat să depună în maxim 90 de zile calendaristice cererea de rambursare pentru justificarea a minim 50% din valoarea prefinanțării încasate.  În vederea întocmirii cererii de prefinanțare, beneficiarul are obligația de a transmite documentele întocmite în conformitate cu legislația națională și europeană în vigoare și solicitate de AM PoCIDIF.  Dacă prefinanțarea nu este justificată în acest termen și în cuantumul prevăzut, beneficiarul este obligat să returneze sumele încasate/rămase de recuperat. |

## *12.2. Mecanismul cererilor de plată*

|  |
| --- |
| Cererea de plată reprezintă cererea depusă de beneficiar, prin care solicită AM PoCIDIF virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, facturilor de avans, ștatelor privind plata salariilor.  După încasarea sumelor virate de către autoritatea de management, în termen de maximum 10 zile lucrătoare, beneficiarul are obligația de a depune cererea de rambursare aferentă cererii de plată la autoritatea de management, prin care se justifică utilizarea sumelor plătite de către autoritatea de management ca urmare a cererii de plată.  **Atenție!**  În cererea de plată pot fi solicitate doar cheltuielile efectuate de beneficiar și neplătite.  AM PoCIDIF va vira Beneficiarului numai finanțarea nerambursabilă, iar acesta va avea nevoie de fonduri pentru plata facturilor, respectiv pentru plata contributiei proprii și/sau eventualele corecții financiare/cheltuieli neeligibile care pot apărea în procesul de verificare a eligibilității cheltuielilor incluse în cererea de plată. |

## *12.3. Mecanismul cererilor de rambursare*

|  |
| --- |
| Cererea de rambursare reprezintă cererea depusă de către un beneficiar prin care se solicită AM PoCIDIF virarea sumelor aferente cheltuielilor eligibile efectuate conform contractului de finanțare sau prin care se justifică utilizarea prefinanţării.  **Atenție!**  În cererea de rambursare pot fi solicitate doar cheltuielile efectuate de beneficiar și plătite de acesta din surse proprii sau din prefinanțarea primită de la AMPoCIDIF.  AM PoCIDIF va vira Beneficiarului numai finanțarea nerambursabilă, dacă nu trebuie justificată prefinanțarea încasată.  În cazul justificării prefinanțării încasate, valoarea nerambursabilă se deduce din aceasta și sumele nu se mai cuvin a fi rambursate beneficiarului. |

## *12.4. Graficul cererilor de prefinanțare/plată/rambursare*

|  |
| --- |
| Graficul cererilor de prefinanțare/plată/rambursare va fi întocmit de solicitant și va fi depus în etapa de contractare, reprezentând o anexă a contractului de finanțare. În întocmirea acestui document, solicitantul va avea în vedere informațiile cuprinse în cererea de finanțare și anexele sale privitoare la calendarul activităților previzionate, planificarea achizițiilor necesar a fi derulate și bugetul proiectului. |

## *12.5. Vizitele la fața locului*

|  |
| --- |
| Conform Regulamentului (UE) nr. 1060/2021, Art. 74, înainte de avizarea cererii de rambursare finală AM poate efectua o vizită pe teren pentru a verifica dacă produsele și serviciile cofinanțate au fost furnizate, dacă operațiunea respectă legislaţia aplicabilă, programul și condițiile de acordare a sprijinului pentru această operațiune.  Verificările la fața locului se realizează cu respectarea procedurilor și reglementărilor în vigoare și au ca scop:   * verificarea stadiului de implementare a proiectelor, corelat cu raportul de progres transmis de beneficiar cu cererea de rambursare finală, * verificarea realității activităților, * să constate că documentele sunt arhivate conform cerinţelor regulamentelor CE.   Pentru operațiunile specifice proiectului se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor specifice privind organizarea contabilitatii, si codul SMIS al proiectului. In cazul in care se efectuează plăţi în valută în cadrul proiectului se solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută. |

# MODIFICAREA GHIDULUI SOLICITANTULUI

## *13.1. Aspectele care pot face obiectul modificărilor prevederilor ghidului solicitantului*

|  |
| --- |
| În situația în care pe parcursul apelului de proiecte, sau ulterior, intervin modificări ale cadrului legal, acestea vor fi direct aplicabile, fără a fi necesară modificarea ghidului.  Se pot emite ordine de modificare a prevederilor prezentului ghid pentru actualizarea cu eventuale modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare pentru asigurarea principiului tratamentului nediscriminatoriu al tuturor solicitanților de finanțare. AM PoCIDIF va emite instrucțiuni în aplicarea prevederilor prezentului ghid. Pentru asigurarea principiului transparenței AM PoCIDIF va publica ordinele de modificare a prezentului ghid pe pagina de internet a autorității. |

## *13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)*

|  |
| --- |
| În funcție de modificările intervenite, AMPoCIDIF se va asigura de respectarea principiului privind tratamentul nediscriminatoriu al tuturor solicitanților de finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării ghidului solicitantului. |

# ANEXE

**Anexele prezentului Ghid sunt următoarele:**

Anexa 1 – Formularul cererii de finanțare

Anexa 2 – Declarația Unică

Anexa 3 - Declaraţia încadrarea\_IMM

Anexa 4 - Declarația privind eligibilitatea TVA

Anexa 5 – Buget proiectului

Anexa 6 – Centralizator oferte

Anexa 7 – Grila\_ETF

Anexa 8 – Grila\_verificare\_contractare

Anexa 9 – Planul de monitorizare

Anexa 10 - Contract de finanțare

Anexa 10.1 - Condiții specifice ale contractului de finanțare

Anexa 11 – Metodologie de verificare a declarației pe propria răspundere a reprezentantului întreprinderii privind încadrarea în categoria „întreprindere în dificultate”

## 

1. OUG nr. 23/2023, art. 27, alin. (1) [↑](#footnote-ref-1)
2. OUG nr. 23/2023, art. 27, alin. (4) [↑](#footnote-ref-2)